Интернет-нашрлар бесоқолбозликни «тарғиб» қилиб, фоҳишабозлик ортидан кун кўряптими? — Nargis.uz\nЖурналистика кун сайин ривожланиб, ОАВлар сони ортиб, интернет-журналистикасига бўлган қизиқиш кучайгани сайин ундаги муаммо ва камчилик сув юзига чиқмоқда. “QALAMPIR.UZ” раҳбари Қамариддин Шайховнинг ўқувчиларга нотаниш бўлган ушбу муаммолар ҳақидаги таҳлилий мақоласи ЎзАда чоп этилди.\n21 декабрь куни муаллиф Зуҳриддин Исомиддиновнинг “Ислом Каримовнинг жасорати: У халқаро аҳамиятга лойиқ тадбирда Асқар Ақаевни танқид қилганди” номли мақоласи “QALAMPIR.UZ”да эълон қилинган эди. Ушбу мақолани муаллиф сайтга жойлаштириш таклифи билан чиққанидан сўнг, биз мақола саҳифага жойлаштирилгач, унга Ислом Каримов юбилейига бағишлаб ташкил этилган мақолалар танловида иштирок этиш таклифини билдирдик. Ва мақолага сайтимиз номидан расмий хат, бошқа ҳужжатлар илова қилиниб, танлов ҳайъатига юборилди.\n2017 йилнинг 29 декабрь куни “XABAR.UZ” ва “TAFSILOT.UZ” сайтларида худди шу мақола (бизда мақоланинг айрим қисмлари таҳрир қилинган эди) “Йигирма икки йиллик сир: Ислом Каримов манасшуносликда кенг тарқалган қандай хатони танқид қилганди?” номи билан берилди. Иккисида ҳам “Муаллифлик ва турдош ҳуқуқлар тўғрисида”ги Ўзбекистон Республикаси Қонуни бузилиб, манба кўрсатилмади.\nАввалгиси: ОЧИЛМАГАН “ОЧИЛ ДАСТУРХОН”\nНавбатдаги:ЯНГИ ЖУРНАЛИСТИКА УНИВЕРСИТЕТИ ҚАНДАЙ БЎЛИШИ КЕРАК?


Focus: 2015 йилда Обама ва Путин муносабатлари илиқлашди\n19:49 / 31.12.2015\nКўплаб сиёсий таҳлилчилар АҚШ ва Россия президентлари ўртасидаги душманона муносабатлар кейинги вақтларда йўқолиб бораётганини қайд этишмоқда. Улар 2016 йилда икки сиёсатчининг муносабатлари янада илиқлашиши кутилишини таъкидлашган. Бу ҳақда Focus нашрида ёзилади.\nХабарда ёзилишича, Россия ОАВларида якунланаётган йилда аксиламерика руҳидаги мақолалар камайган.\nШунингдек, Путин АҚШ билан муносабатларни яхшилашга қарор қилган. У америкаликларга "ҳужум қилиш"ни бас қилган. У ўзининг охирги матбуот анжуманида барчани ҳайрон қолдирган ҳолда АҚШни танқид қилмаган, аксинча Москва ва Вашингтоннинг бир қатор халқаро масалаларда ўзаро келишувга эришганини эслаб ўтган. Мақола муаллифининг ёзишича, Путин CBS каналига берган интервьюсида АҚШ сиёсатида ҳазиломуз фикр билдирган ва америкаликларнинг сиёсий муаммоларни ҳал қилишдаги маҳоратини эътироф этган. Ўз навбатида америкалик сиёсатчилар ҳам Россиянинг Украина бўйича позициясини кескин танқид қилишни тўхтатгани қайд этилган.\nҚолаверса, 2015 йилда Путин ва Обама яна бир марта дўстона учрашувлар ўтказишди. Нью-Йоркда БМТ Бош Ассамблеясининг 70 сессияси вақтида улар тор доирадаги суҳбат қуришди. Улар ўтаётган йилда Париждаги ва Антальядаги саммитлар (биринчиси БМТнинг Иқлимий саммити, иккинчиси "Катта йигирматалик" саммити) доирасида учрашишди.\nИкки сиёсатчининг яқинлашувига дастак сифатида Россиянинг Сурия масаласида Ғарбга ён бергани айтилган.\nБундан олдинроқ, Путин Обамага Янги йил муносабати билан табрик йўллагани хабар қилинганди.


26 июль, 2020, 23:09\nТеглар:Металлург | Пахтакор\nКўзга кўринган мутахассис билан бир қатор қизиқарли мавзуларда суҳбат уюштирдик.\nЎзбек футболида Рустам Мирсодиқовни ҳамма яхши билади. У фаолиятида бир қанча клубларни бошқарди, миллий терма жамоамизга ҳам устозлик қилган. 10 йил давомида эса “Металлург”га бош мураббийлик қилди. Мураббийлар тез-тез алмашаётган даврда эса Мирсодиқовнинг узоқ вақт бир клубда ишлагани ҳам аслида катта натижа. Доим ҳам матбуотда кўриниш бермайдиган мутахассис sports.uz мухбири билан суҳбатда аввало мураббийлар ҳақидаги фикрлари билан гапни бошлади.\n- Эсингизда бўлса, сизга анча аввал интервью берганимда ҳам айтганман: чумчуқ сўйса ҳам, қассоб сўйсин, - дея суҳбатни бошлади Мирсодиқов. - Футболда ҳам уни тушунадиган, юраги билан қайғурадиган одамлар ишласа, бу спорт тури янада ривожланиши мумкин. Олдинги пайтда ишлаш ҳам бошқачароқ эди. Мисол учун, ҳокимиятдан футболга алоҳида бириктирилган одамлар бўларди ва улар жавобгар ҳисобланарди. Улар асосан клубда ишлаётган мураббийга катта ишонч билан қарашарди. Ҳозир эса вазият ўзгариб кетган. Бирор клубда ишлаётган бечора мураббий ҳадиксираб юради. Бир-иккита ўйинда ютқазадиган бўлса, мураббийни ишдан бўшатишади. Мана шундай омиллар туфайли ҳозирги мураббийлар ёшларга ишониш ёки бошқа қандайдир тактик услубларни қўллашга ҳам қўрқиб қолишган. Барибир ўзимизда ҳам яхши мураббийлар бор. Қаранг, вилоятларда ажойиб футбол мактаблари очилган. Қашқадарё, Сурхондарё, Бухоро, умуман барча вилоятларда. Юртимизда эса иқтидорли ёшлар жуда кўп. Айрим клублар эса ёш мураббий ва ёш ўйинчиларга ишонч билдиришдан қўрқишмаяпти. Бунга “Насаф” билан “Бунёдкор” мисол бўлса керак. Ўзимизни қора кўзлар терма жамоада ҳам жонини бериб ўйнайди. Мен бу гапим билан термада ҳам ҳаммани алмаштириб ёшларни ўйнатинглар, демоқчи эмасман. Барибир ҳамма нарсанинг вақти соати келади. Майдонга кўзи ёниб турган йигитларни тушириш керак.\n- Терма жамоа ҳақида гап очдингиз. Айтинг-чи, тажрибангиздан келиб чиққан ҳолда миллий терма жамоамиз устози Вадим Абрамовга қандай маслаҳат берган бўлардингиз?\n- Вадим Карленовичнинг ўзи ҳам тажрибали мураббийлардан ҳисобланади. Биз мураббийлар орасида бир-биримизга бирор нимани ўргатиш қийин, чунки аксарияти ўзига яраша билимли ва салоҳиятга эга. Мен фақат битта нарсани айта олишим мумкин: Абрамовга омад тилайман. Футболда барибир омадсиз бўлмайди. Агар ўша омад бўлмаса, минг уринманг мақсадга эриша олмайсиз. Ахир бошимиздан ўтказдик, жаҳон чемпионатига чиқишимиз учун битта гол ёки бир очко етмай қолди. Бу нима дегани? Ўша омад билан боғлиқ-да. Футболда ишлаётганда ўзига ишониши керак ва шу билан бирга ўша инсон омадли ҳам бўлиши лозим.\n- “Металлург”да адашмасам 2008-2017 йиллар давомида ишладингиз. Ўша маҳалда қўл остингиздаги клуб бошқалар учун ноқулай рақибга айланиб қолганди. Умуман, жамоани қандай ушлаб тургансиз ва у ерда узоқ вақт ишлашингизнинг сабаби нимада бўлган?\n- Аввало, “Металлург” раҳбариятининг ишончи билан боғлиқ. Шунча йил Бекободда ишлаган бўлсам, бирор марта ҳам эртага ютқазиб қўйсам мени ҳайдаб юборишади ёки майдонга ёш болани туширсам бунинг жавобгарлиги қандай бўларкин, деган ўй-хаёллар мутлақо бўлмаган. Раҳбарият бизга ишонгани учун жамоани топшириб қўйганди. Клубда ишлаган вақтимиз мобайнида таркибимизда иқтидорли ёшлар ҳам, тажрибали ўйинчилар ҳам бўлишган. Ҳикмат Ҳошимов, Маъмур Икромов, Одил Исабоев ва яна бошқаларни айтишим мумкин. Мавсум бошида кетма-кет 4-5 марта ютқазган пайтларимиз ҳам бўлган. Биринчи даврани охирги ўринда ҳам тугатганмиз. Футбол шундай ўйинки, олдиндан нима бўлишини айта олмайсиз.\n- “Металлург”да ишлаган даврингиз мобайнида жамоанинг эгаллаган энг юқори ўрни адашмасам, 7-ўрин бўлганди...\n- Айтмоқчиманки, клубдан кетганингиздан сўнг “Металлург” энди қандай кўринишда бўларкин, деган саволлар кўпайганди. Сиздан кейин жамоани Андрей Шипилов бошқариб келяпти. Охирги икки мавсумдан буён эса “Металлург” 5-ўринни эгаллаб келяпти...\n- “Металлург”да ўзгарган раҳбарият ҳам футболга катта эътибор қаратяпти. Улар мураббий ва жамоа олдига бир ёки икки йилда мана шу ўринни олиб берасизлар, деган вазифани қўйишмаган. Муҳими, раҳбарият томонидан Шипилов қўллаб-қувватланяпти. Натижада мураббийда руҳий босим йўқ. Айрим клубларда эса вазият бошқачароқ, мураббийни олиб келиб, бир йилда учинчи ўринни оласан, деб топшириқ беришади. Ҳар бир йиғилишда раҳбарият томонидан мана шу нарса ҳадеб такрорланаверса, жамоадаги мураббий ва футболчиларга акс таъсир кўрсатиши ҳам мумкин. Оқибатда футболчилар майдонга тушганида биладиган ишини ҳам эсанкираб нима қилишини билмай қолишади. Бу эса руҳий босим билан боғлиқ. “Металлург” раҳбариятига эса катта раҳмат. Ҳозирда ҳам улар жамоага катта далда бўлишяпти.\n- Собиқ жамоангизнинг ўйинини кузатаётгандирсиз, ўзингизга ёқяптими?\n- Мавсум бошида селекция тўғри бажарилди. Позицияларга мос футболчилар олиб келинди. Айрим клубларга ўхшаб 20 та ўйинчи олиб, 20 тасига жавоб беришмаган. Масалан, “Андижон”дан Шаҳзод Убайдуллаевни таклиф қилишди. Ўзи “Металлург” шаклланиб бўлганди. Бу йил эса янада иқтидорли ўйинчиларни қўшиб олишди ва рақобатбардош жамоага айланди. “Металлург” юқори ўринларда юрган исталган клубни ютиб қўйиши мумкин. Лекин ўз уйида ютқазиб қўйиши ҳам мумкин. Футбол шунақа ўйин.\n- “Металлург”дан кетганингиздан кейин сизни яна бирор-бир клубда бош мураббийлик қилишингизни кутгандик. Янглишмасам, орада бироз муддат “Сурхон”да қандайдир лавозимда ишладингиз. Нега футболда яна ишламаяпсиз?\n- Биз ишлаган пайтда раҳбариятнинг футболга эътибори ва қарашлари бошқачароқ эди. Сўз берса, гапининг устидан чиқадиган раҳбарлар эди. “Металлург”дан кетганимдан кейин менга “Сурхон”га ёрдам бериш бўйича таклиф бўлди. Аммо у ерда мураббийлар ишлашаётганди. Фақат мендан маслаҳат сўрашган ва қўлимдан келганича ёрдам берганман. Мана, ҳозир сўраяпсиз, нимага ишламаяпсиз деб, иш бошлашдан аввал жамоани йиғиш керак. Бир-икки ойдан кейин эса футболчиларга маошларини бериш керак. Ахир уларни ҳам оиласи, бола-чақаси бор. Агар вақтида пул берилмаса, уларнинг ёнида мен алдоқчи бўлиб қолишим мумкин. Шунча йил меҳнат қилиб топган обрўни бир соатда йўқотиб қўйиш ҳеч гап эмас. Мен футболчиларга катта-катта пуллар бериш керак, демаяпман. Шунчаки, ҳаммасини келишгандек вақтида, алдамасдан бериб турса-чи, ҳар қандай ўйинчи ҳам ўйнайди. Мана, ўзинглар ҳам ўқияпсизлар, клубларда молиявий муаммолар учраб турибди. Яқинда “Бунёдкор”да уч-тўрт ойдан бери маош олишмаётгани ҳақида ёзишганди. Клубларимизда эса бошқа жойлардан келиб ишлашяпти. Агар пул бўлмай қолса улар кетишади ва эртасига клуб устидан арз қилиб ёзишади. ФИФАга ёзадиган бўлса, албатта тўлашга мажбур бўлади. Ҳаммаси бир-бирига боғланган. Мана, “Навбаҳор”даги вазиятни қаранг, ишлаган ёрдамчи мураббийи ФИФАга ёзган ва энди клуб катта миқдорда унга пул тўлаши керак. Бир-иккитаси мендан у қандай мураббий эди, деб сўрашяпти. Мен эса тўғрисини айтсам ундай мураббийни билмайман ҳам, танимайман ҳам. Ишонасизми, эшитмаганман ва кўрмаганман. Наманганда шунча мураббий бор. Четдан олиб келмасдан ўзидаги кадрлардан фойдаланса улар пул учун эмас, футбол ва Наманган мухлислари учун ишлаб беришарди. Агар олиб келинаётган хорижлик футболчи ёки мураббий ўзимиздагилардан кучли бўлганида, буни тан олиб чиндан ҳам кучли деб айтган бўлардим.\n- Ҳозирги раҳбарларга ишониш қийинми?\n- Футболчиларнинг олдида барча масъулиятни бош мураббий бўйнига олади. Раҳбарият хўп, деб, эртага айтганини бажаришмаса, ким ёлғончи бўлиб қолади – бош мураббийми?\n- Демак, мураббийликка қайтишга сизни шу ҳолат тўсиб турибдими?\n- Гап бунда эмас. Агар ўйинчилар мураббийга ишонмаса ишлашнинг фойдаси йўқ. Майдонда натижани мен эмас, футболчилар кўрсатишади. Биласизми, “Металлург”да ишлаган пайтимда футболчиларга пуллар ўз вақтида бериларди. Озгина-ю, созгина эди. Камроқ бўлса ҳам доим иш ҳақлари тўлаб борилган. У ерда ҳеч қандай алдов бўлмаган. Мен ишлаган пайтимда ҳеч қайси ўйинчи шикоят қилиб ёзмаган. Ёзиш у ёқда турсин, жамоамиздан кетган футболчиларнинг ҳам пуллари берилган. Эркак киши айтган гапининг устидан чиқиши керак. Шу сабабли жамоа тузишдан аввал ўйинчиларни танлай билиш керак. Ёзиш билан ҳамма иш битмайди.\n- Чемпионатимизда Шота Арвеладзе, Андрей Канчельскис каби таниқли мутахассислар ишлашмоқда. Улар футболимизга нима бера олишяпти, деб ўйлайсиз?\n- Тўғри, боя айтганимдек, натижани футболчилар кўрсатишади. Аммо мураббийдан ҳам катта масъулият талаб қилинади. 30 та ўйинчидан энг муносибларини асосий таркибга танлаб олишлари лозим. Масъулият ҳар жиҳатдан катта. Ҳар бир клубнинг ўз вазифаси бор. “Пахтакор” чемпионатимиздан ташқари Осиё Чемпионлар лигасида ҳам қатнашяпти. Ҳали ўзбек клублари ОЧЛ финалида иштирок этишгани йўқ. “Насаф” 2011 йили ОФК Кубогини ютганди. “Пахтакор”ни тушунса бўлади, олдига катта мақсад қўйилган. Арвеладзе ҳам анча тажрибали мутахассис. Ўзи ҳам яхши ўйинчи бўлган. Унинг “Пахтакор”ни Ўзбекистон чемпионатида ва Осиё Чемпионлар лигасида ҳам ғолибга айлантиришга қурби етади. Канчельскис тўғрисида қизиқ ҳолат юз берди. Ўтган йили уни ишдан олиб ташлашди ва кейинчалик уни яна қайтаришди. Менинг фикрим шундайки, “Навбаҳор” жамоасини ўзимизни мутахассислар бошқаргани яхши. Мураббийга жамоани ишониб топширишгач, унинг ишига аралашишмасдан фақат вақт бериш керак. Олдингдан оққан сувни қадри йўқ, деб бекорга айтишмаган. Ҳозир шунга ўхшаш вазият юз беряпти. Тўғри, Канчельскис ҳам ўз пайтида яхши футболчи бўлган, у ҳам ажойиб инсон. Лекин жамоаси ютқазса, бир-иккита футболчини олиб ташлайман, бошқа ўйнаттирмайман дейди. Ютса бошқа нарса дейди. Агар клуб раҳбарияти маҳаллий мураббийга ишонч билдириб, вақт беришса, кўзлаган мақсадига эришишади. Наманганда футболни жуда севишади. У ерда мухлисларининг ўзи клуб учун катта куч. Битта ўйинда ютқазса мураббийни дарров ўзгартириш нотўғри. Футболда ютқазмайдиган жамоа бор эканми? Ҳамма ютқазади. Ўша “Реал” ва “Барса” ҳам керак бўлса мағлубиятларга учрашади-ку.\n- Мураббийлик фаолиятингиз давомида ўзингиз учун нохуш ҳолатлар ҳам бўлганми?\n- Футболда паст-баландликлар бўлиб туради. Бу спорт турида эртага ютаман, деб айтиш мумкин эмас. Лекин ҳаётда афсусланган жойларимиз бўлган. Ютқазгандан кейин мураббий мард бўлиб мағлубиятни бўйнига олишни ҳам билиши керак. Ютса жамоа ютади, ютқазса мураббий ютқазади. Шунча йил ишлаган бўлсам, айбимни футболчиларга ёки ҳакамларга ағдариб қўймаганман. Яна қайтараман, мағлубиятни тан олиш ҳам марднинг иши. Ютқазиб қўйсак, қайсидир футболчиларни ёмонлаб, айбни уларга тўнкаб юрмаслигимни қўл остимдаги ҳамма ўйинчилар яхши билишарди.\n- Сиздан фаолиятингизда нохуш ҳолатлар бўлганми, дея бежизга сўрамадим. “Металлург”даги охирги фаолиятингизда “Пахтакор”га қарши учрашув кўпчиликни ёдида. Ўшанда ўйинни келишилган, деб топишган ва сизни четлатган ҳолда лицензиянгизни олиб қўйишганди. Энг қизиғи шундаки, ўша маҳалда барча айбдорлар жазоланиши айтилган-у, аммо биргина сизни четлатишган ва бошқалар гўёки сувдан қуруқ чиққандек бўлишганди. Аслида ўшанда нималар бўлганди?\n- Бу масалада бир-иккита катта йиғилишларда раҳбарлар ҳам гапиришган. Бу - ҳаёт. Ўша пайтдаги федерациянинг раҳбариятига кимдир нотўғри маълумот берган, чамамда. Телефон қилишган дейилган, бошқа дейишган. Майли, бўлар иш ўтиб кетди. Лекин менинг ўшандаги хатти-ҳаракатларим ва қилган ишларим туфайли футболчиларимнинг олдида юзим ёруғ. Орадан ярим йил ўтганидан сўнг, раҳматли Мираброр Усмонов мени ҳузурига чақириб суҳбатлашганди. Ўшанда яна ишлайверинг, сиз ҳақингизда нотўғри қарор чиқарилган экан, деган гапни айтганди. Қанча ишлари бўлишига қарамай, мен билан боғлиқ вазият ёдида турган экан. Ёрдамчиларидан асл вазиятни билиб, сўраб-суриштириб ҳаммасини билганларидан кейин мени чақиртирган. Агар ростдан ҳам айбим бўлганида мени чақириб, яна ишлайверинг демасди.\nЖаноб Рустам мирсодиков саволларга унгдан енбошдан жавобларди езибсиз э гап йук нима учун сурхондан нима сабабдан кетганийзди езмабсизда\nУзбек футболи яхшигина бизнес тренерлар ичида энг зури жонини берадиган тренер хеч иккиланмай айтаман Рузикул Бердиев ош бусин шу инсонга кашкадарени пули учун эмас обруйи учун яшаб келяпди оллох шундай мураббийларди етказса узб ЖЧ боради\nCoca Cola Суперлигаси 5-тур рамзий терма жамоаси (Фото)


150 млн сўмлик тропикамиднинг ноқонуний айланмасига чек қўйилди – Газета.uz\nТошкент вилоятига ноқонуний олиб кирилаётган 150 млн сўмлик 1000 дона «Тропикамид» дори воситалари тўхтатиб қолинди.\nLotinchada 23 октябр 2020, 10:50 Жамият\nТошкент вилояти божхона бошқармаси Контрабандага қарши курашиш ва божхона аудити бўлими томонидан ноқонуний равишда олиб кирилаётган «Тропикамид» кучли таъсир қилувчи дори воситалари аниқланди, дея хабар берди Давлат божхона қўмитаси матбуот хизмати.\nФуқаро Қ.Б. бошқарувидаги Kia Bongo 3 русумли автотранспорт воситаси тўхтатилиб, кўздан кечирилганда, машина юкхонасида ҳеч қандай ҳужжатлари бўлмаган, хорижда ишлаб чиқарилган умумий қиймати 150 млн сўмлик, жами 1000 дона «Тропикамид» борлиги аниқланган. Ҳозирда юқоридаги ҳолатлар юзасидан божхона органлари томонидан суриштирув ҳаракатлари давом эттирилмоқда.\nЭслатиб ўтамиз, ўтган йил сентябрь ойида Вазирлар Маҳкамаси кучли дорилар рўйхатини тасдиқлаган эди. Бунга, хусусан, «фармацевтик дорилар» сифатида машҳур бўлиб келган залеплон, прегабалин ва тропикамид киради.\nЁшлар анъанавий гиёҳванд моддалар ўрнига психотроп таблеткаларни истеъмол қилишга ўтмоқда 11 сентябрь 2020, 22:57\nТошкент — кайфда! 27 июн 2019, 09:30\nГиёҳвандлик воситалари ва психотроп моддалар рўйхатлари кенгайтирилди 30 октябр 2018, 17:16


Соғлом она ва болa йили давлат Дастурининг ижроси\n“Соғлом она ва бола йили”нинг асосий мақсад ва вазифалари ҳақида гапирар эканмиз, халқимиз ўртасида кенг тарқалган “Фарзандлари соғлом юрт қудратли бўлур, қудратли элнинг фарзандлари соғлом бўлур” деган ҳикматли иборани эсга олишимиз зарур.\nСоғлом она соғлом жамият демакдир\nИшхонага эрталаб келишим билан мени ҳали анча эрта бўлишига қарамай эшик олдида бир аёл кутиб олди. Унинг нигоҳларида мен руҳий тушкинлик ва изтироб, кўзларида эса аллақандай хавотир борлигини тез пайқадим. Саломлашгач хонага таклиф қилдим.\nБола саломатлигига масъулмиз\nФаровон, тинч оилада бола соғлом баркамол топади. Мухтарам юртбошимизнинг “Фарзанлари соғлом юрт қудратли бўлур, Қудратли юртнинг фарзандлари соғлом бўлур” деган сўзлари бежиз эмас.\nСоғлом бола йилида қонунчиликнинг такомиллашуви\nСоғлом бола миллатимиз ёруғ келажагининг мевасидир\nЮртбошимиз Ислом Каримов Ўзбекистон Республикаси Конституцияси қабул қилинганининг 21 йиллигига бағишланган тантанали маросимдаги “Амалга ошираётган ислоҳотларимизни янада чуқурлаштириш ва фуқаролик жамияти қуриш – ёруғ келажагимизнинг асосий омилидир” номли маърузасида ҳар томонлама соғлом авлодни вояга етказиш борасидаги ишларни изчил давом эттириш ва юксак босқичга кўтариш мақсадида 2014 йилни мамлакатимизда “Соғлом бола йили” деб эълон қилиб, ўта муҳим, ҳал қилувчи мезонларни белгилаб бердилар.\nИнсон аввало оила бағрида униб-ўсади, шахс сифатида шаклланади. Оиладаги таълим-тарбия, маънавий-ахлоқий қадриятлар кейинчалик одамлар орасида — маҳалла-кўйда, таълим муассасаларида сайқал топади. Шундай экан, ватанимиз ва халқимизнинг эртанги кунини, жаҳон ҳамжамиятидаги обрў-эътиборини белгиловчи баркамол авлодни вояга етказишдек улуғ вазифани оила-маҳалла-таълим муассасаси ҳамкорлигисиз ҳал этиб бўлмайди десак, айни ҳақиқатни айтган бўламиз.\nСоғлом бола келажак пойдевори\nФарзандларимиз биздан кўра билимли, кучли, доно ва албатта, бахтли бўлишлари шарт.\nСоғлом муҳит асоси\nЭндигина атак-чечак қилиб қадам ташлаётган гўдакнинг беғуборларча қилаётган ножоиз ишларини кузатиб, “Аййая-аййая” яъни “уят”, «бу ишни қилсанг, ёмон бўлади», деб унга нима яхшию нима ёмонлигини ўргатамиз, танбеҳ берамиз.\nКелажакнинг нурли истиқболи\nОбодлик аввало оиладан бошланади. Фарзанд учун ота-онанинг турмуш тарзи андозадир. Шу боис ҳам ҳар бир ота-она ўз оиласида соғлом турмуш тарзини шакллантиришга масъул ҳисобланади. Жонажон юртимизда ҳукуматимиз томонидан соғлиқни сақлашга, оилани мустаҳкамлашга, фан, маданият ва таълим соҳасига бениҳоя катта эътибор қаратилганки дунёнинг бошқа ҳеч бир мамлакатида инсон манфаатлари бунчалик юксакликка кўтарилмаган.\nСоғлом бола йили 1 - 20 из 23


26 Май 11:18\nБитим 2021 йил 7 декабрда Қозоғистон Республикаси Қуролли Кучлари Олий Қўмондони топшириқларини бажариш ва Қирғизистон томонининг ҳарбий-техник ёрдам кўрсатиш бўйича сўровини бажариш доирасида имзоланган.\n«Шартномада Қирғизистонга номи ва ҳажми дипломатик каналлар орқали келишилган ҳарбий мулкни бир марталик ўтказиш назарда тутилган. Қозоғистон томони Қирғизистон Республикасининг Қўй-Тош аҳоли пунктига автомобил транспорти орқали ҳарбий техника етказиб бериш харажатларини таъминлайди», — деди Мудофаа вазири ўринбосари Султан Камалетдинов Сенат ялпи мажлисида.\nВазир ўринбосарининг сўзларига кўра, Қирғизистон томони олинган ҳарбий мулкдан фақат хавфсизлик мақсадида фойдаланади, уни учинчи шахсга бермайди ва МДҲга аъзо давлатларга қарши фойдаланмайди.\n#Халқаро алоқалар #Қозоғистон ва Осиё мамлакатлари #Сенат #Марказий Осиё #ҚР Мудофаа вазирлиги


Ўзбекистонда аҳолини рўйхатга олиш тадбирига қизғин тайёргарлик кўрилмоқда » Томди тумани хокимлиги - Навоий вилояти\nБош сахифа » Янгиликлар » Ўзбекистонда аҳолини рўйхатга олиш тадбирига қизғин тайёргарлик кўрилмоқда\nАҳоли сони бўйича аниқ ва яхлит маълумотлар уларни рўйхатга олиш асосида олинади. Шунга қараб ўтмиш ва бугун ҳақида фикр-мулоҳаза юритиш ҳамда келажакни фаразлаш мумкин. Шунингдек, бу аҳолининг ёши, жинси, миллий таркиби, маълумот даражаси, никоҳ ҳолати, бандлиги ва бошқа тавсифлари ҳақида маълумот олишнинг ягона манбаи ҳамдир.\nБундай жараёнлар қадимги Греция, Вавилон, Месопотамия, Рим, Хитой, Япония ва Мисрда ўтказилган. Лекин, бу аксар ҳолларда солиқ йиғиш, яъни бож олиш ҳамда ҳарбий мақсад учун қаратилиб, фақат эркаклар рўйхатга олинган.\nАҳолини расмий рўйхатга олиш 1790 йил АҚШда, кейинчалик 1800 йил Швеция ва Финляндияда, 1801 йил Англия, Дания, Норвегия ва Францияда ўтказилган. Аммо, бу узоқ муддатга чўзилган. Масалан, АҚШда аҳолини рўйхатга олиш ишлари 18 ой давом этгани ҳақида маълумотлар бор.\nХIХ асрга келиб, аҳолини рўйхатга олиш кенгайди. Европа мамлакатларида статистика ташкилотларитузилиб, буборадаилмийдастурларишлабчиқилди. Хусусан, ХIХ асрохиридадунёаҳолисининг 21 фоизирўйхатгаолинганбўлса, ХХ асрбошида 54 фоизаҳолирўйхатданўтказилган. Иккинчижаҳонурушиданкейин 151 та давлатда, 1965-1974 йиллар 179 та давлатдааҳолирўйхатиўтказилган.\nБуюк Британияда 1920 йили Қўшма Қиролликда аҳолини рўйхатга олиш қонуни қабул қилинган. Мамлакатда аҳолини рўйхатга олиш ҳар ўн йилда, одатда, апрел ойи ўтказилади.\nҲозир деярли барча давлатларда аҳолини рўйхатга олиш олиб борилмоқда.\nМуаллиф info 20-09-2019, 12:06\n“Ўзбекистон Республикасининг Сайлов кодексини тасдиқлаш тўғриси ...\nТошкент шаҳри ва вилоятига келувчи Ўзбекистон фуқароларини ва&# ...\n“Халқ депутатлари Томди тумани Кенгаши депутатларини рўйхатга олиш тў ...\nЖўланов Мурод Қулмухамматович\nТомди » Туман ташкилотлари


"Торино" UEFAдан "Милан"нинг тақдирига тезроқ ойдинлик киритишни сўрамоқда\n26 июнь, 2019, 11:16 305\n“Торино” UEFAга мактуб йўллади\nТуриннинг “Торино” клуби UEFAга расмий мурожаат билан чиқди. Бу ҳақида итальян нашрлари хабар бермоқда.\nМактубнинг муддаоси шундаки, “Милан”нинг Европа лигасидаги иштирокига ойдинлик киритиш. Агар Милан жамоаси Еврокубоклардан четлатилса, “Торино” Европа лигасига тайёргарликни бошлаш ниятида. Агар аксинча бўлса, ўзлари учун тузган режа асосида янги мавсумга тайёргарликни олиб боришади.\nАйни пайтда Ньон шаҳридаги спорт арбитраж судининг қарори кутилмоқда. Эслатиб ўтамиз, “Милан” ўтган мавсумни 5-поғонада тугатган. Агар жамоа Еврокубоклардан четлатилса, унинг ўрнига “А” серияни еттинчи ўринда якунлаган (6-ўринда “Рома” бўлиб, у Евролига зонасида қолган) “Торино” мусобақада иштирок этади.


Тошкентда ёшлар харид қилинган IPhone’нинг собиқ эгасини интим суратлар билан шантаж қилишди - 26 Мая 2022 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2022 » Май » 26 » Тошкентда ёшлар харид қилинган IPhone’нинг собиқ эгасини интим суратлар билан шантаж қилишди\nТошкентда ёшлар харид қилинган IPhone’нинг собиқ эгасини интим суратлар билан шантаж қилишди\nЎзбекистон пойтахтида Iphone 11 Pro смартфонини сотиб олган икки маҳаллий фуқаро унинг собиқ эгасини шантаж қилишга уринган, деб хабар бермоқда Тошкент шаҳар ИИБ.\nГап шундаки, улар сотиб олинган телефонда интим суратларни топишган. Ёшлар Iphone 11 Pro’ни 500 долларга сотиб олган ва собиқ эгасини ундаги барча маълумотларни ўчириб ташлашига ишонтирган.\nКейинроқ собиқ эгаси Баҳодирга телефонни сотиб олганлардан бири қўнғироқ қилган. Валижон исмли йигитнинг айтишича, унинг Iphone’ида интернетга тушиб қолиши мумкин бўлган суратлар бўлган. Бунинг олдини олиш учун собиқ эгаси 1,5 минг доллар тўлаши керак бўлган. Баҳодир бор-йўғи 700 долларим бор, деб жавоб берган. Шантажчи бу миқдорга рози бўлган.\nЖабрланувчининг яқинлари унга ҳуқуқ-тартибот идораларига мурожаат қилишни маслаҳат беришган. Учрашув жойи ва вақтини белгилаб, ходимлар товламачиларни қўлга олишган. Валижон ва унинг шериги Зокиржон "Товламачилик” моддаси билан жиноий жавобгарликка тортилган. Улар 3 йилдан 5 йилгача озодликдан маҳрум этилиши мумкин.\nКатегория: YANGILIKLAR / ЯНГИЛИКЛАР / ХАБАРЛАР / МАЪЛУМОТЛАР | Просмотров: 51 | Добавил: Sherlaruz.CoM | Теги: #новости, #newsuz, #xabarlar, #news, #uznews, #ahborot, #Yangilik, #habarlar, #Yangiliklar | Рейтинг: 0.0/0


33906 Ўқиш режими + -\n2018 йил 1 декабрь куни Имом Бухорий номли Тошкент Ислом институтида Муҳаммад соллаллоҳу алайҳи васалламнинг туғилган ойлари муносабати билан талаба қизлар иштирокида “Сизни севмай бўлурми?” мавзусида маънавий-маърифий мавлид тадбири бўлиб ўтди.\nТадбирга бир қанча ҳурматли меҳмонлар ташриф буюрдилар. Жумладан, Ўзбекистон Республикаси Вазирлар Маҳкамаси ҳузуридаги Оила илмий-амалий тадқиқот маркази Оила психологияси бўлими раҳбари Ферузахон Акромова, Ўзбекистон мусулмонлари идораси аёллар билан ишлаш бўлими ходималари Марямхон Абдуллаева, Мунирахон Абубакирова, Зарифахон Қосимова, Ўзбекистон Халқаро Ислом академияси илмий ходимаси Нигорахон Ҳакимова, “Хадичаи Кубро” аёл қизлар ўрта махсус Ислом билим юрти вакилалари, Тошкент шаҳри, Олмазор, Миробод ҳамда Яккасарой туманларининг бош отинойилари, “Muslimaat.uz” аёл-қизлар сайти ходималари ва бошқа меҳмонларни санаб ўтиш мумкин.\nТадбирда талаба қизлар саҳобалар ва сўнгги умматнинг Расулуллоҳ соллаллоҳу алайҳи васалламга бўлган муҳаббатларини монологлар, саҳна кўринишлари ҳамда салавоту нашидлар орқали кўрсатиб беришди.\nМеҳмонларга мавлид ширинлиги билан бирга Набий алайҳиссаломнинг суннатлари эслатиб ёзилган қоғоз парчалари ҳам тақдим этилди.\nСўнг “Ноябрь ойи – Ислом тарихи ва сийрат фан ойлиги” муносабати билан бўлиб ўтган уч йўналишдаги беллашув ғолиб-ғолибалари институт раҳбарияти томонидан тақдирландилар. Мазкур йўналишлар қуйидагилардан иборат:\nМақола ва ижодий ишлар (шеър, Расуллуллоҳ соллаллоҳу алайҳи васалламга мактуб, ҳикоялар) бўйича;\n“Сиз Расулуллоҳ соллаллоҳу алайҳи васалламни танийсизми?” номли савол-жавоблар танлови (бу танлов Тошкент Ислом институти сайтида эълон қилинган эди);\nХоналарни “Расули акрамга муҳаббат” мавзусида безаш.\nТадбир сўнггида талаба қизлар томонидан уюштирилган савол-жавобларда барча йиғилганлар иштирок этишди ҳамда Расулуллоҳ соллаллоҳу алайҳи васалламнинг аёллари ва фарзандлари ҳақидаги саволларга фаол бўлиб жавоб бердилар.\nСаҳна декорацияси ҳамда зал ва хоналарнинг безаклари томошабинга мавлид руҳиятини улашди.\nМеҳмонлар мазкур тадбирдан юқори кайфият ва янги билимлар билан уйга қайтдилар.\n[gallery link="file" ids="33916,33915,33914,33913,33912,33910,33909,33908,33907"]\n“Muslimaat.uz” учун махсус тайёрлади.\n01:59 / 25.03.2019 361\nҚайси пора қайси бетда жойлашган?\nҚуръоннинг маълум бир пораси қайси бетдан бошланишини билиш учун муайян ҳисоблаш усули қўлланилса бас. Масалан 9пора 918 8816 16 нинг охирига 2 ни қўшамиз 162 Демак, давоми...\n09:31 / 28.02.2017 2587\n10:11 / 28.02.2017 1907\nПайғамбар соллаллоҳу алайҳи васалламнинг завжалари Ҳафса розияллоҳу анҳодан ривоят «Набий соллаллоҳу алайҳи васаллам «Ким фажрдан олдин рўзани қасд қилмаса, давоми...\n09:07 / 18.11.2016 1462\n10:33 / 01 август 137\n14:31 / 31 июль 151\n05:42 / 28 июль 794\n11:17 / 14 январь 78327


20 Апрель 07:57\nҚР Қишлоқ хўжалиги вазирлиги матбуот хизмати хабарига кўра, ички бозор эҳтиёжларини қондириш, нархларни барқарорлаштириш ва қайта ишлаш корхоналарини жонлантириш мақсадида 2021 йил сентябр ойида вазирлик томонидан кунгабоқар уруғи ва кунгабоқар ёғи экспортига чекловлар жорий этилган.\nЧеклов чораларининг жорий этилиши натижасида кунгабоқар ёғининг чакана нархлари барқарорлашди. 2021 йил якунларига кўра, тозаланган кунгабоқар ёғи ишлаб чиқариш 2020 йилга нисбатан 10,2 фоизга ошган.\n2022 йилнинг ўтган даврида кунгабоқар ёғи экспорти ўтган йилнинг шу даврига нисбатан 4,8 баробарга ошган (мос равишда 140,7 минг тонна ва 28,9 минг тонна).\nҲар йили кунгабоқар ёғи экспортининг қарийб 60 фоизи Ўзбекистонга етказиб берилмоқда, шу билан бирга кунгабоқар ёғи бозорлари кенгаймоқда. Анъанавий Ўзбекистон, Афғонистон, Тожикистон ва Хитойдан ташқари кунгабоқар ёғи Чехия, Литва ва Туркияга экспорт қилинди.\n«Хом ашё базасини ривожлантиришни рағбатлантириш мақсадида мойли ўсимликларни давлат ишлаб чиқарувчиларига (қайта ишлаш учун мойли ўсимликлар, уруғлар, ўғитлар, пестицидлар ва бошқаларни харид қилишни субсидиялаш) чоралари кўрилмоқда. Шу туфайли ўтган йили кунгабоқар экиладиган майдонлар 200 минг гектарга кўпайди. Жорий йилда кунгабоқар экиш майдони 20,7 минг гектарга кўпайтирилиши режалаштирилган», - дея хабар беради Кazinform.


Сочида ҳарорат 15 даражага кўтарилди¸ спортчилар ёзги кийимга ўтди\n04 декабр 2020, Тошкент вақти: 19:27\nСочида ўтаётган қишки олимпиадада швейцариялик чанғичи Дарио Колонья эркаклар орасида кросc-кантри пойгасида олтин медалнги қўлга киритди. Жума куни эрталаб ўтказилган мусобақада швециялик Йохан Олсон кумуш ва Даниел Ричардсон бронза медал соҳиби бўлишди.\nКолонья Сочида иккинчи олтин медални ютди. Ўтган якшанба куни скиатлон бўйича мусобақада ҳам у биринчи ўринни эгаллаган эди.\nЖума куни Сочи олимпиадаси ўтказилаётган минтақада ҳаво ҳарорати 15 даражага кўтарилгани боис чанғичиларнинг баъзилари калта енгли форма ва шортикларда беллашишди.


Сондерснинг “бежалган” юзи. Альварес дунёда энг зўр эканлигини яна бир бор исботлади / Olamsport.com\nСондерснинг “бежалган” юзи. Альварес дунёда энг зўр эканлигини яна бир бор исботлади\nТеглар : Сауль АльваресСондерс\nАрлингтондаги бокс кечаси-шунчаки эртак.\nСентябрьда бўладиган мутлақ чемпионлик жанги\nАрлингтондаги бокс кечаси-шунчаки эртак. АТ&Т Stadium аренасига 73126 мухлис ташриф буюрди, ҳамда ажойиб муҳитда жанг бўлиб ўтди.\nКутилганидек, Билли Жо Сондерс таниқли рақибига қарши жанг ўтказди, бироқ Канело ҳар доимгидек дунёдаги энг яхши боксчи эканлигини кўрсатди.\nУ рақибини жуда аянчли аҳволга солиб қўйди ва британияликнинг мураббийи уни тўққизинчи раундга қатнашишига рухсат бермади. Саулнинг сентябрьда тўққиз ой ичидаги тўртинчи жангги жаҳоннинг мутлақ чемпионлик камари учун бўлиб ўтади.\nАҚШнинг 43 йиллик рекордини Техас ортда қолдирди. Стадионга 73126 мухлис ташриф буюрди\nТашкилотчилар бундай катта жанг учун яхши жой ва вақтни танлашди. Жанг Мексиканинг асосий миллий байрами арафасига тўғри келганлиги сабабли, маҳаллий ҳокимият ареналарни исталганча тўлдиришга рухсат берди. Чипталарга сотувнинг биринчи куниёқ талаб жуда катта бўлди. Ташкилотчилар 70 мингга яқин томошабин кутишган эди, бироқ рақамлар ундан кўпроқ бўлди. Шу тариқа, ёпиқ аренадаги бокс мусобақасида томошабинлар сони бўйича рекорд ўрнатилди. Ҳаттоки, 1978 йилда Ню-Орлеандаги Муҳаммад Али ва Леон Спинк ўртасидаги реваншда 63352 киши трибунада бўлган.\nКанело биринчи раунддаёқ устинликни қўлга киритиш учун ҳаракатни бошлаб юборди. Мексикалик зарба бериб рақибининг ҳаракатларини секинлатишга эътибор қаратди. Ажабланарлиси шундаки, Билли Жо унинг энг яхши усулларига ҳам осонлик билан бардош берди.\nТўртинчи ва бешинчи раундга келиб кураш бошқача тус олди. Жебга қараганда андердог кўп ишлатилганига қарамасдан, бу мексикаликка бир қанча муаммоларни келтириб чиқарди. Вақт ўтган сари Сондерснинг усуллари қўл келмай қолди. Саккизинчи раундга келиб кураш ўз чўққисига чиқди: Сондерс ўз услубини топди, бироқ рақибига ҳам мослаша бошлади.\nАгар боксчи ҳақиқатан зўр бўлса, у мана шундай вазиятлардан унумли фойдалана олади. Саул раунднинг икки дақиқасида зарбалар тезлигини шунчалик оширдики, Билли Жога қараш ҳам даҳшатли ҳолга келиб қолди.\nСондерс ўзининг бурчагига аянчли аҳволда келди ва жангни давом эттиришга ҳали имкони бордек туюларди, аммо мураббийи уни кейинги раундга қўйиб юборишдан бош тортди. Чунки шифокор кўригидан ўтган британияликнинг орбитал суяги синган эди.\nЭнди Канелода учта камар бор, тўртинчиси эса Калеб Плантда. Уларнинг барча кутаётган жанги сентябрьда бўлиб ўтади\nЖанг тўхтагунгача бўлган вақтда ҳам учта ҳакамнинг ҳисобига кўра: 77-75, 78-74, 78-74, Саул ғалаба қилаётган эди. Зарбалар статистикасида ҳам етакчилик у томонда эди.\nЖангдан сўнг Алварес “ Баҳс узоқ давом этишини айтган эдим, аммо у мен кутгандек қийин бўлмади. Чунки мен тинимсиз курашлар орқали ўсяпман. Ҳар бир раундда ғалаба қозондим.\nУнинг ёноқ соҳасини синдирдим деб ўйладим. Жангни давом эттирмаслигини билар эдим. Суяги синганлиги учун Сондерс рингга чиқмаслигини мураббийимга айтдим. Мен дунёдаги энг зўр мураббий билан шуғулланаман. У қандай тайёргарлик кўришни ҳамда рингда нималар қилиш кераклигини айтади ва мен буларни бажараман”,-деб айтди.\nЭдди Хирн ҳам Сондерснинг кўз соҳаси синганлигини ва касалхонага етказилганлиги тасдиқлади.\nЭнди Канелода фақат битта мақсад бор- IBF камари ва унинг эгаси Калеб Плантни енгиш:\n“Менинг режам-суперўрта вазн тоифасидаги барча камарларга эга бўлиш. Калеб Плант, мени кут”.\nЭдди Хирн “Плантга қарши кураш-Канелога керак бўлган асосий жанг. Калеб ҳам худди шундай деб ўйлашига умид қиламан ҳамда биз бу курашни сентябрьда ташкиллаштира олишимиз мумкин бўлади”,-деб таъкидлади.\nКанело-Плант қарама-қаршилиги кутилаётган энг шов-шувли жанглардан бири. Аммо энг ҳайратланарлиси декабрда ҳали Алваресда суперўрта вазн тоифаси бўйича биронта ҳам камар йўқ эди, бироқ энди у сентябрьда барча камарларни тўплаб, мутлақ жаҳон чемпионига айланиши мумкин.\nСауль Альварес навбатдаги жанги қачон ва кимга қарши бўлишини маълум қилди 0\n11 май 15:16:50\nAgar yarim ogir vazndagi kamalrlarni xam olsa xaqiqiy afsona boladi


26 май 2022, Тошкент вақти: 19:36\nРоссия Маориф вазирлиги билан Ўзбекистон Халқ таълими вазирлиги Тошкентда 100 минг нусхада янги рус тили дарслиги чоп этган. Бу ҳақда МДҲ Ижроия қўмитаси матбуот хизмати маълумот тарқатди.\nҚайд этилишича, “Зўр!” (“Класс!”) лойиҳаси доирасида чоп этилаётган бу дарсликлар ўқиш ўзбек тилида юритиладиган мактабларнинг иккинчи синф ўқувчилари учун тайёрланган. Бунақа дарсликлардан жами 600 минг нусхадан кўпроқ чиқариш режаланган.\nДарсликлар рус тилини хорижий тил ўлароқ ўрганиш бўйича янги таълимий дастурга мувофиқ равишда ишлаб чиқилган. Унинг методикасини яратишда россиялик ва ўзбекистонлик муаллифлар иштирок этишган.\nЛойиҳа доирасида шу йил сентябридан рус тили бўйича янги дарсликлардан тажриба тариқасида 3–7-синф ўқувчилари ўртасида, янги йилдан бошлаб эса 8–11-синф ўқувчилари ўртасида фойдаланилади.\nАввалроқ Халқаро тараққиёт бўйича АҚШ агентлиги (USAID) халқаро нашриётлар томонидан ишлаб чиқилган икки дарслик лицензиясини сотиб олиш учун Ўзбекистон Халқ таълими вазирлигига 10 миллион доллар ажратилганини эълон қилган эди.


4 йил аввал 2050 Абдулазиз Мўмин\nРасулуллоҳ соллаллоҳу алайҳи васалламга салавот ва салом йўллашнинг турли шакллари мавжуд. Уларнинг энг афзали намозда ўқиладиганидир. Ўша салавотда «Иброҳим ва унинг аҳлига салавот йўллаганингдек» жумласи бор, чунки Иброҳим алайҳиссалом ва у зотнинг аҳлига фаришталар салавот айтган, Аллоҳдан раҳмат сўраганлар. Аллоҳ таоло: «Улар (фаришталар): «Аллоҳнинг амридан ажабланасанми? Эй аҳли байт, сизларга Аллоҳнинг раҳмати ва баракоти бўлгай. Албатта, У мақталган ва буюк Зотдир», деган.\nБу адад жума кунида унинг шарофатидан етмиш баробаргача зиёда бўлади. Имом Аҳмад келтирган ҳадисда у зот: «Ким набийга бир марта салавот йўлласа, Аллоҳ таоло унга етмиш марта салавот йўллайди», деганлар. Чунки жума кунининг алоҳида фазилати бор. Бу кунда барча яхши амалларга бериладиган савоб кўпайтирилиши тўғрисида ривоятлар келган. «Қачон Арафа жума кунига тўғри келса, банданинг ҳажи етмиш ҳажга баробар бўлади», деган ҳадис гапимизни қувватлайди.\nИбн Абу Шайба «Муснад»ида Анас розияллоҳу анҳудан ривоят қилади. Расулуллоҳ соллаллоҳу алайҳи васаллам айтадилар: «Жаброил менга нидо қилиб: «Ким сенга бир марта салавот айтса, Аллоҳ унга ўн марта салавот йўллайди ва даражасини ўн поғона кўтаради», деди».\nИмом Термизий ва Ибн Ҳиббон Абдуллоҳ ибн Масъуддан ривоят қилган ҳадисда Расулуллоҳ соллаллоҳу алайҳи васаллам: «қиёмат кунида одамларнинг менга энг яқини менга энг кўп салавот айтганидир», дедилар.\nАсбаҳоний келтирган ривоятда Абу Бакр Сиддиқ розияллоҳу анҳу: «Набий алайҳиссаломга салавот айтиш қул озод қилишдан афзалдир. У зотга муҳаббат қўйиш жонни қурбон қилиш ёки Аллоҳ йўлида жанг қилишдан афзалроқдир», деган эканлар.\nЮқорида келтириб ўтилган хабарлар Расулуллоҳга салавот айтиш қанчалар фазилатли иш эканига далолат қилади. Уларни жамлаганда қуйидаги фойдалар ҳосил бўлади: савобларнинг ўн баробар кўпайтирилиши, шафоатга ноил бўлиш, қул озод қилиш каби ажрга эга бўлиш, қиёмат даҳшатларидан нажот топиш ва бошқалар.\n Ҳуд сураси, 73-оят.\n Имом Аҳмад, Ибн Можа ва Табароний ривояти.\n Жон талвасаси, ҳисоб-китоб, амаллар тарозиси, жазо ёки мукофот ва бошқалар. Ҳамма Расулуллоҳнинг шафоатларига муҳтож бўлади.


Олимпия халқалари Токио кўрфазига қайтарилди\n5 декабрь, 2020, 01:57\nНуфузли спорт анжуманига тобора оз муддат қолмоқда.\nОлимпия халқалари текширилиб ва уларга техник хизмат кўрсатилиб, Токио кўрфазига қайтарилди. Олимпия рамзи ҳайкали "Токио-2020" Олимпия ўйинлари СOVID-19 пандемияси туфайли 2021 йилга кўчирилгандан кейин шу йилнинг августида ўрнатилган жойидан олинган эди. Уни текшириш учун Йокогамага олиб боришди, бу ерда халқалар таъмирланди, нақшлари янгиланди ва аввалги жойига олиб бориб ўрнатилди.\nОлимпия халқалари чироқлари келгуси йилнинг 23 июлидан 8 августигача бўлган муддатда ўтказиладиган Ўйинлар давомида ёниб туради. Кейин август ойи ўрталарида у Паралимпия рамзлари билан алмаштирилади. Маълумки, Паралимпия ўйинлари 24 августдан 5 сентябргача бўлиб ўтади.\n– Олимпия рамзини ўрнатиш билан биз иложи борича дунёнинг кўплаб одамлари муҳим воқеа яқинлашиб келаётганлигини билишлари ва бундан уларнинг ҳам биз каби завқ-шавқлари ортишига умид қилдик, – деди Токио ҳукумати вакили Ацуси.


Сайловдаги қаллобликни кўриш учун маҳаллий тилни билиш шарт эмас\n2007 йил, шунингдек, яқинлашаëтган 2008 йил постсовет давлатларининг айримлари учун муҳим сайловлар йилидир. Жорий йил давомида Россияда парламент, Ўзбекистонда эса президент сайлови ўтказилиши белгиланган.\n2008 йил мартида эса россияликлар президент Владимир Путинга ворис бўлиши кутилаëтган янги президентни сайлаши керак. Давлат ва халқ ҳаëтини белгиловчи мазкур сиëсий тадбирлар арафасида Россия собиқ иттифоқнинг Арманистон, Беларус, Қозоғистон, Қирғизистон, Тожикистон ва Ўзбекистон каби ҳукуматлари номидан сайловларни кузатадиган хорижий кузатувчилар миссиясини чеклаш ҳаракатларини бошлади.\nҒарб нашрларида пайдо бўлган хабарга кўра, собиқ иттифоқнинг олти ҳукумати таянчини дастак қилган Россия ЕХҲТга дипломатик ҳужжат топширган. Унда ташкилотнинг сайловларни кузатиш миссияси аъзолари сонини кескин қисқартириш ва кузатувчиларнинг овоз беришдан кейинги кунларда сайловларга доир баëнотлар қилишини тақиқлаш талаб этилган.\nҲозирга қадар Россиядаги сайловларни ЕХҲТ ҳузуридаги Демократик институтлар ва инсон ҳуқуқлари идорасининг 400дан ошиқ мутахассиси кузатган бўлса, Кремль келажак сайловларда бу рақамнинг бир неча ўн кузатувчига туширилишини талаб қилмоқда.\nРоссия раҳбариятининг ЕХҲТ, хусусан, унинг сайловларни кузатиш миссияси фаолиятига нисбатан бир неча йилдан бери билдириб келаëтган танқидлари маҳсули ўлароқ туғилган бу талабини Россия Марказий сайлов комиссиясининг эндиликда собиқ раиси Александр Вешняков: “Афсуски, сайловларни кузатиш халқаро тизими бугунга келиб давлатларга демократия принципларини амалга оширишда ëрдам бериш эмас, балки у ëки бу давлат билан халқаро муносабатларга оид сиëсий қарорларни қонунийлаштириш воситасига айланиб қолди”,- деган эди.\nБолтиқбўйи давлатлари, Украина, Грузия ва Қирғизистондаги кейинги айрим сайловларни мустасно қилганда, ЕХҲТ кузатувчилари миссияси собиқ иттифоқнинг қолган ҳудудларида бўлиб ўтган бирор сайловни на эркин ва на адолатли, дея баҳолаб келмоқда. Бу эса мустақилликдан бери ўзларига демократик ҳукумат ниқобини кийғизган авторитар режимлар ғашига тегмай қолмаяпти. Россия ЕХҲТнинг сайловларни кузатиш миссиясига билдириб келаëтган эътирозларга жўровоз бўлаëтган Тошкент раҳбари ҳам айни шу масалада бир неча бор баëнот берган эди.\n“ЕХҲТ бугун сайловларни кузатиш борасида эксклюзив, ҳукмрон гуруҳ бўла олмайди. Бу жараëнларда ЕХҲТ мутлақ Европа манфаатларини кўзлайди. Биз, Марказий Осиëдагилар бу ташкилотга фақат собиқ иттифоқнинг бир қисми бўлганимиз учунгина қўшилиб қолганмиз”,- деган эди президент Ислом Каримов шундай баëнотларидан бирида.\nБундай танқидларга қарамай, Ўзбекистон ҳукумати ЕХҲТ ҳузуридаги Демократик институтлар ва инсон ҳуқуқлари идорасини 23 декабрга белгиланган президент сайловини кузатишга таклиф қилган.\n“Ҳа, биз бу ҳақда расмий таклиф олдик. Аммо Ўзбекистондаги сайловни кузатиш-кузатмаслигимиз борасида қарор қабул қилишдан олдин вакилларимиз гуруҳи мамлакатга бориб, асл вазиятни ўрганиб келиши лозим. Бу сафарни узоғи билан бир ҳафтада бошлашни режалаштиряпмиз”,- деди ЕХҲТ расмийси Урдур Гуннарсдотер “Озодлик” радиосига.\nРоссия ва Ўзбекистон каби ҳукуматларнинг ЕХҲТга сайловларни кузатиш борасида билдираëтган эътирозлари, ташкилотни кам сонли миссия юборишга даъват қилаëтгани бу ҳукуматларнинг мураккаб вазиятга тушиб қолганини англатади. Бошқа томондан, бу ҳукуматлар сайловларни халқаро майдонда легитимлаштириш учун овоз беришни ЕХҲТ миссияси кузатиши муҳимлигини тушунади. Қолаверса, улар миссиянинг сайловлар ҳақида танқидий фикр билдиришини имкон қадар чеклашга иштиëқманд.\nМДҲ раҳбарлари Ҳамдўстликнинг сайловларни кузатиш ташкилотини ЕХҲТ миссиясига муқобил гуруҳ сифатида қўллаб-қувватламоқда.\nМосквадаги МДҲ тадқиқотлари институтининг Марказий Осиё бўйича таҳлилчиси Андрей Грозин ЕХҲТ ва МДҲ кузатувчиларининг сайловга ёндашувида ер билан осмонча фарқ борлигини айтади.\n“Масалан, МДҲ кузатувчилари ЕХҲТ миссиясидан фарқли ўлароқ, қандай ноқисликлар бўлмасин, сайловни мақтаб гапириши аниқ. Постсовет ҳукуматлари бир-бири ҳудудидаги сиëсий жараëнларга танқидий фикр билдирмайди”, - дейди Андрей Грозин.\nМарказий Осиё расмийлари ЕХҲТ кузатувчиларининг сайловлар ҳақидаги танқидларини уларнинг маҳаллий тил ва одатларни билмаслиги билан изоҳлашга уринади. Аммо ЕХҲТ кузатувчилари миссияси сафида минтақадаги сайловларни кўп бора кузатган Ҳраир Балиян бундай эътирозни сафсата, деб атайди.\n“Сайлов жараëнини таржимон орқали кузатасизми ëки таржимонсиз, қаллоблик ва сохтакорлик бўлаëтганини кўриш қийин эмас. Қаллобликни кўриш учун маҳаллий тилни билишга ҳожат йўқ”,- дейди Ҳ.Балиян.


Спорт ва мусиқа – ҳамнафас\nСтол теннисидан спорт усталигига номзод, 1-тоифали жисмоний тарбия фани ўқитувчиси Ирода Аҳмадова(тасвирда)нинг Шимкент шаҳридаги 85-сонли Ҳамид Олимжон номли мактабда фаолият кўрсатаётганига 10 йилдан ошди.\nУ умумий ўрта маълумотни Е. Юсупов номли мактабда олган, 2002-2006 йилларда А. Яссавий номидаги ХҚТУнинг спорт факультетини тамомлаган. Ирода спортга иштиёқни дадаси Маҳаммадқул ака уйғотгани, 5-синфдан бошлаб эса, Сайрам спорт мактабига қатнагани, устози Мирёқуб Мираслоновдан стол тенниси сирларини ўрганганини фахр билан тилга олади.\nБинобарин, унинг эришган ютуқлари ҳам салмоқли: ўқувчилик йилларида халқаро ва республика даражасидаги мусобақаларда иштирок этган, вилоят миқёсида ўтган мусобақаларда эса бир неча бор 1-ўринни қўлга киритган.\nИрода бўш вақт топса, мусиқа билан шуғулланишни ёқтиради: аккардеон чалади, мактабдаги ўқувчи қизларга хореография санъати сирларини ўргатади. Хуллас, мактабда ўтадиган барча маданий тадбирларнинг фаол иштирокчисидир.\n– Спорт ва мусиқа бир-бирини тўлдиради, – дейди у, – чунки, ҳар икки соҳа ҳам иқтидорни, ирода ва қатъий интизомни талаб қилади.\nИ. Аҳмадова жисмоний тарбия дарсларини янгиланган ўқув дастури талаблари асосида ўтмоқда. Яқинда эса у таълим соҳаси ходимлари орасида вилоят миқёсида ўтган анъанавий спартакиадада қатнашиб, стол теннисидан ўнинчи марта биринчиликни қўлга киритди.\nҲозирги кунда турмуш ўртоғи Зафар билан фарзандлари Азиз, Дилнура, Дианаларни вояга етказишмоқда. Уларни ҳам спортсевар қилиб тарбиялаш ниятидалар.\nЗ. МЎМИНЖОНОВ, 2017-11-17, 18:01 205


Қозоғистонда КХШТнинг қўшма машғулотлари ўтказилади\nМOSKVA. Kazinform - КХШТга аъзо учта давлатда қўшма машғулотлар ўтказилади. Бу ҳақда Россия Федерацияси Президенти Владимир Путин маълум қилди, дея хабар беради Kazinform мухбири.\nNUR-SULTAN. Kazinform – Қасим-Жомарт Тоқаев КХШТга аъзо давлатлар Коллектив хавфсизлик кенгашининг Коллектив хавфсизлик шартномасининг 30 йиллиги ва Ташкилот ташкил топганига 20 йил тўлиши муносабати билан ўтказилган юбилей сессиясида иштирок этди, деб хабар беради Kazinform.\nУкраинадаги вазият дунёда озиқ-овқат танқислиги хавфини оширади - халқаро ташкилот\nNUR-SULTAN. Кazinform –Халқаро озиқ-овқат ва қишлоқ хўжалиги ташкилоти раҳбари Цюй Дунъюй Украинадан жўнатиладиган юкларнинг қисқариши Африка ва Осиёда озиқ-овқат танқислиги хавфини ошириши ҳақида огоҳлантирди. Бу ҳақда Кazinform БМТ ахборот сайтига таяниб хабар беради.\nNUR-SULTAN. Kazinform - 26 май куни Қирғизистон пойтахти Бишкек шаҳрида Евроосиё иқтисодий форуми бўлиб ўтади. Бу ҳақда Kazinform ташкилот матбуот хизматига таяниб хабар берди.\nБританиялик ҳуқуқшунослар Қозоғистондаги конституциявий ислоҳотларни олқишлади\nNUR-SULTAN. Kazinform – Қозоғистоннинг Лондондаги элчихонасида Британия адвокатлар ассоциацияси вакиллари Қозоғистон конституциясига ўзгартиришлар киритиш бўйича бўлажак референдумни муҳокама қилди, дея хабар беради Kazinform ҚР ТИВ матбуот хизматига таяниб.\n16 май куни Москвада КХШТ саммити бўлиб ўтади\nNUR-SULTAN. Kazinform – 16 май куни Москвада Коллектив хавфсизлик шартномаси имзоланганининг 30 йиллигига ва КХШТ ташкил этилганининг 20 йиллигига бағишланган КХШТга аъзо давлатлар раҳбарларининг учрашуви бўлиб ўтади, дея хабар беради Kazinform.\nЖССТ Шимолий Кореяга коронавирусга қарши курашда ёрдам беришга тайёр\nNUR-SULTAN. Kazinform – Жаҳон соғлиқни сақлаш ташкилоти (ЖССТ) пайшанба куни Корея Халқ Демократик Республикаси (КХДР)га COVID-19 инфекциясининг биринчи ҳолати қайд этилганидан кейин мамлакатга ҳалокатли вирусга қарши курашда ёрдам беришга тайёрлигини маълум қилди. Бу ҳақда БМТ янгиликлар сайтига таяниб, Kazinform хабар берди.\nNUR-SULTAN. Kazinform – Жорий йилнинг январ-март ойларида ҚР ва ЕОИИ мамлакатлари ўртасида товар айирбошлаш ҳажми 5 693,6 миллион долларни ташкил этди, бу ўтган йилнинг шу даврига нисбатан 11 фоизга кўпдир, дея хабар беради Kazinform ҚР Стратегик режалаштириш ва ислоҳотлар агентлигининг Миллий статистика бюросига таяниб.\nДунёда коронавирус билан касалланганлар сони бир ҳафта ичида 12 фоизга камайди\nGENEVA. Kazinform – Охирги ҳафтада 3,5 миллиондан ортиқ одам коронавирус билан касалланган ва 12 мингдан ортиқ киши вафот этган. Бу ҳақда Жаҳон соғлиқни сақлаш ташкилоти маълум қилди, деб хабар беради Kazinform.\nУкраинадаги ҳарбий можаро тез орада тугамайди – БМТ Бош котиби\nNUR-SULTAN. Kazinform – БМТ Бош котиби Антониу Гутерриш Украинадаги жанговар ҳаракатларни зудлик билан тўхтатиш ва яқин келажакда тинчлик музокараларини ўтказиш мумкин эмас, деб ҳисоблайди. У бу ҳақда чоршанба куни Венада БМТ ички конференцияси очилиши олдидан баёнот берди, деб хабар беради Kazinform мухбири Euronews каналига таяниб.\nҚР Ташқи ишлар вазирлигида ЕХҲТ ДИИҲБ миссияси билан референдумга тайёргарлик муҳокама қилинди\nNUR-SULTAN. Кazinform - Қозоғистон Ташқи ишлар вазири ўринбосари Роман Василенко ЕХҲТ Демократик институтлар ва инсон ҳуқуқлари бўйича бюросининг (ЕХҲТ/ДИИҲБ) сайлов бўйича катта маслаҳатчиси Алексей Громов бошчилигидаги Эҳтиёжларни баҳолаш миссиясини қабул қилди. Бу ҳақда Kazinform ҚР Ташқи ишлар вазирлиги матбуот хизматига таяниб хабар беради.\nNUR-SULTAN. Кazinform – Ижтимоий тармоқларда Қозоғистон Евроосиё иқтисодий иттифоқини Божхона иттифоқидан чиқариш ташаббуси билан чиққани ҳақида ахборот тарқалмоқда. Бунга «Қозоғистон ва Россия ўртасидаги ҳал этилмаган келишмовчиликлар» сабаб бўлгани ёзилган. Stopfake.kz хабарига кўра, бу маълумот ёлғон, деб хабар беради Kazinform.\nТранскаспий йўналишида юк ташиш ҳажми 6 баробар ортади\nАNKARA. Кazinform - Жорий йилда контейнер ташиш ҳажми ўтган йилга нисбатан икки баробар ортади. Бу ҳақда Анқарада бўлиб ўтган «Транскаспий халқаро транспорт йўналиши» халқаро ассоциацияси ялпи йиғилишида(Middle sorridor) маълум қилинди, деб хабар беради Kazinform.\nҚозоғистон ИҲТТ Рақобатбардошлик дастурини 2024 йилгача узайтиради\nNUR-SULTAN. Kazinform – Қозоғистон Ҳукуматида Иқтисодий ҳамкорлик ва тараққиёт ташкилоти билан ҳамкорлик кенгашининг йиғилиши бўлиб ўтди, дея хабар беради Kazinform Ҳукумат расмий сайтига таяниб.\nҚозоғистонда БМТ доирасида халқаро ярашув битимлари тўғрисидаги конвенция ратификация қилинди\nNUR-SULTAN. Кazinform – Давлат раҳбари «Бирлашган Миллатлар Ташкилотининг медиация йўли билан эришилган халқаро ярашув битимлари тўғрисидаги конвенциясини ратификация қилиш тўғрисида»ги Қозоғистон Республикаси Қонунини имзолади, деб хабар беради Ақорда.\nЭнг йирик криптовалюта биржаси Binancе россиялик фойдаланувчиларга киришни чеклайди\nМОSKVA. Кazinform - Энг йирик криптовалюта биржаси Binancе россияликлар ва Россияда яшовчи ҳамда активлари 10 000 евродан ортиқ бўлган фойдаланувчиларга хизматлардан фойдаланиш имкониятини чеклайди, дея хабар беради Kazinform ТАSSга таяниб.\nҚР Бош вазири Осиё давлатларини Транскаспий транспорт йўналишидан фаол фойдаланишга чақирди\nNUR-SULTAN. Kazinform – Қозоғистон Бош вазири Алихан Смаилов Боао Осиё форумида Осиё давлатларини Транскаспий халқаро транспорт йўналишидан фаол фойдаланишга чақирди, деб хабар беради Kazinform Ҳукумат расмий сайтига таяниб.\nКХШТга Қозоғистондан янги вакил тайинланди\nNUR-SULTAN. Kazinform – Қозоғистон Президенти фармонлари билан бир қатор тайинловлар амалга оширилди, деб хабар беради Kazinform Ақордага таяниб.\nБоао Осиё форуми бу йил илк марта ёпиқ тизимда ўтказилади\nBOAO. Kazinform – Боао Осиё форуми-2022 (БАФ) тарихда биринчи марта ёпиқ цикл тизимида ўтказилади. Ҳар йил ўтказиладиган ушбу конференция чоршанба куни очилади ва уч кун давом этади. Бу ҳақда БАФ котибияти баёнотида айтилади, дея хабар беради Kazinform мухбири.\nОзарбайжонда йиллик инфляция 12 фоизга етиши мумкин\nBAKU. Kazinform – Халқаро валюта жамғармаси (ХВЖ) жорий йилда Озарбайжонда йиллик инфляция 12,3 фоизни ташкил этишини прогноз қилмоқда, деб хабар беради Kazinform мухбири.


Қонунни бузманг! Ёҳуд ғурурни сақланг!\nМанзилингиз:Муслимаат»Муслима»Қонунни бузманг! Ёҳуд ғурурни сақланг!\nBy Muslimaat on\t Yanvar 16, 2016 Муслима\nРобби яссир ва ла туъассир робби таммим бил –хойр ва бика настаъин, я Фаттаҳ!\nИнсонларни эркак ва аёл сифатида жуфт-жуфт қилиб яратиб, уларнинг ўртасига маваддат ва раҳматни ёйган Аллоҳ таъолога ҳамду санолар бўлсин! Умрлари охирлаб қолган чоғда: «Аёллар борасида Аллоҳга тақво қилинглар…..!» – дея бутун умматни ҳушёрликка чақирган саййидимиз Муҳаммад мустафога салавот ва саломлар бўлсин. Аёлларига маҳр бериш билан бир қаторда, уларга юксак меҳр бериб, уларни ардоқлаган саҳобаи киромларга Аллоҳнинг раҳмати ва мағфирати бўлсин.\nМаълумингизким, коинотдаги барча нарсаларни Аллоҳ таоло маълум бир қонун ва низом остида яратди. Ҳар бир яратилмиш нарса аввалда белгиланган қонун ва низомга бўйсинувчидир. Ер ва қуёш айланиши, осмон жисмлари, кеча-кундуз ва фасллар алмашинуви, инсон ҳаракати, наботот олами –буларнинг ҳаммаси Аллоҳ таолонинг қонунига мувофиқ ҳаракатланади. Агар белгиланган қонун бузилса ёки тўхтатилса, дунё низоми бузилиб, барча нарсалар тартибдан чиқади ва дунё мувозанатида ҳалокатли муаммолар юзага келади. Аксинча, агар ҳар бир нарса аввалда белгилаб қўйилган қонунига мувофиқ ўзига юклатилган низом остида ҳаракат қилар экан, ҳар бир ишнинг натижаси барқарор бўлиб, ҳаёт бир тартибда давом этади. Ҳақ субҳанаҳу ва таоло шундай ҳикматли Зотки, У Ўзининг ҳар бир махлуқига қандай вазифа топширган бўлса, унга ана шу вазифасини адо этишга мос ва монанд бўлган имконият ва шароит яратиб беради. Натижада, у Ўзининг вазифасини ҳеч қандай қийинчиликларсиз адо этади (оят, ҳадисдан далил). Зотан, Аллоҳ таоло махлуқотларини имкониятларидан, тоқатидан ортиқ вазифаларга буюрмагай (Бақара сурасининг 286-ояти). Қисқача қилиб айтганда, ҳар бир махлуқотнинг имкониятларини ва уларнинг вазифаларини Аллоҳ таолонинг Ўзи белгилаган ва унинг Ўзи ҳал этгандир.\nШу маънода, Аллоҳ таоло инсонларни эркак ва аёл қилиб яратиб, уларнинг ҳар бирига алоҳида имконият бериб, улардан маълум бир вазифаларни адо этмоқларини талаб этди. Хусусан, эркак ва аёл исломий никоҳ билан оила қуриб жамиятнинг ажралмас бир бўлаги сифатида ҳаёт кечиради. Улардан ҳар бирининг оилада тутган ўрни ҳамда уларнинг ҳуқуқ ва мажбуриятлари Аллоҳ таоло томонидан белгилаб қўйилгандир. Бироқ шунга қарамасдан, бугунги кунда жамиятимизда тобора авж олиб бораётган, Роббимизнинг қонунларига зид бўлган тўй маросимлари, келин ва куёвларнинг ўз ҳуқуқ ва мажбуриятларини билмасликлари оқибатида келиб чиқаётган турли муаммо ва нохуш ҳолатларнинг кўпайиб бораётгани ачинарли ҳолатдир. Шунинг учун ушбу кичик бир рисола орқали шариатимизда тўй, тўйдан олдин ва кейин ўтказиладиган маросимлар, келин ва куёвнинг ҳуқуқ ва мажбуриятлари, нафақа ва маҳр масалалари каби долзарб мавзуларда сўз юритамиз. Шояд, бу борада инсонларнинг билишлари зарур бўлган, бизларга юклатилган ва амал қилишимиз шарт бўлган қоидалар ҳаётимизда ўз тасдиғини топса, қурган оиламиз саодатли ва ҳаётимиз фаровон бўлади! Зеро, Аллоҳ барча гўзалликлар ва ҳикматлар соҳибидир.\nАллоҳ таоло Қуръони Каримнинг «Рум» сурасининг 21- оятида шундай баён қилади : «Унинг оятларидан (яна бири) сизлар таскин топишингиз учун ўзларингиздан жуфтлар яратгани ва ўртангизда иноқлик ва меҳрибонлик пайдо қилганидир. Албатта, бунда тафаккур қиладиган кишилар учун аломатлар бордир».\nДарҳақиқат, Роббимиз инсонларни эркак ва аёл қилиб яратди ва ўз навбатида улардан ҳар иккисини бир-бирларига муҳтож қилди. Эркак кишига Аллоҳ таоло шундай ҳис туйғулар бердики, у ўз ҳис туйғуларини фақат аёл киши орқали қондиради. Ва айни вақтда аёл кишини ҳам шундай латиф ҳис туйғуларга асир этдики, бу асирликдан халос бўлиш йўлини у ҳам ўз жуфти ҳалолидан топади.\nБир-бирига бегона бўлган қиз ва йигит покиза никоҳ йўли билан оила қуриб, яшашни бошлаганларидан сўнг уларнинг ўртасида Аллоҳ таоло шундай иноқлик ва меҳрибонлик инъом этадики, натижада улар бир-бирларига меҳрибон ва шафқатли бўлиб яшайдилар ва бир-бирларининг камчилигини тўлдиради, оилавий муаммоларни ўзаро ҳал этади, кези келганда бир-бирларига завқ улашиб, ҳаётни давом эттиришади. Бу эса Аллоҳ таолонинг бандаларига инъом этган катта марҳаматларидан биридир. Зеро, Аллоҳ таоло «Бақара» сурасида қуйидагича марҳамат қилади: «Улар сизлар учун либос, сизлар улар учун либосдирсиз» (187-оят)\nБаъзи муфассирлар оятдаги «либос» сўзини кишининг энг зарурий эҳтиёжи деб тафсир қилишди. Қолганлари эса «либос» бу инсоннинг айб ва нуқсонларини тўсиб турувчи зийнат деб тафсир қилишган. Дарҳақиқат, эр-хотинлар бир-бирларига шу қадар муҳтождирки, уларнинг қиёси бир қушнинг икки қаноти кабидир. Улардан бирининг бахти иккинчисига чамбарчас боғлиқ бўлиб, оилада улардан ҳар бирининг ўрни алоҳида мавқега эгадир. Ва шу билан бир қаторда, улар бир-бирларига зийнатдирлар. Улар ўзаро айбларини яшириб бир-бирларининг фақатгина яхши хулқ-атворларини намоён қилмоқлари мазкур сўзимизнинг амалий тасдиғидир. Табиатларидаги жинсий хоҳишларини Аллоҳ таоло ҳалол қилган йўл билан қондириш орқали бир-бирларига ўзаро сукунат ва хотиржамлик баҳш этувчи зийнатдирлар (Оятдан далил керак).\nОта-онанинг насл насабини давом эттирувчиси бўлган фарзанд неъматининг берилиши ҳам инсонларнинг эркак ва аёл қилиб яратилиш ҳикматларидан бири ҳисобланади. Зеро, Аллоҳ таоло «Наҳл» сурасининг 72-оятида: «Аллоҳ сизлар учун ўзларингиздан жуфтлар яратиб, жуфтларингиздан сизлар учун болалар ва набиралар пайдо қилди ва сизларни пок нарсалардан ризқлантирди», дея марҳамат этган. Демак, инсонлар жамиятининг ҳаёти ва фаолияти доирасида эркакларнинг қанчалик ўрни ва аҳамияти бўлса, аёлларнинг ҳам ўз ҳилқатларига мувофиқ шу қадар мақсад ва вазифалари бор. Аллоҳ таоло улардан ҳар бирига ўзларининг хилқатларига мос равишда шундай вазифалар топширдики, уларнинг бири иккинчисининг вазифасини бажара олмайди.


Устозлар эл эътиборида\n2021-10-03 68 0\nУстозлар байрами арафасида барча устозларни муборакбод этиш анъанага айланиб бормоқда. Устозлар байрами арафасида "Қорачиқ" ўрта мактабида ўтган тадбирда бир гуруҳ устозлар муносиб тақдирландилар. Жумладан, 45 йиллик иш стажига эга олий тоифали рус тили ва адабиёти ўқитувчиси, рассом ва фотограф, ташкилотчи жамоат фидойиси Хайрулла Нарзулла ўғли Турсунметов Нур-Султон шахрида махсус ракам билан ҳисобга олинган "Халқ қурмети" юксак ордени билан мукофотланди.\nШунингдек, яқинда нафақага чиқаётган қадрли устоз Гулбаҳор опа Қаюмова "Халқ қурмети" медали билан, математика фани ўқитувчиси, устозимиз Башорат опа Нишонова ва бошланғич синф ўқитувчиси Умсуной опа Эрметовалар "Мартабали устоз" медали билан, жисмоний тарбия фани ўқитувчиси Асадулла ака Қўшонов вилоят касаба уюшмалари кенгаши томонидан "Касаба уюшмасига қўшган ҳиссаси учун" кўкрак нишонига муносиб кўрилди. Барча мукофотланганларни қутлаймиз.\nБайрам муносабати билан таниқли тадбиркор, меценат Музаффар Мирзахон ўғли Адҳамов ўзи таҳсил олган "Қорачиқ" ўрта мактабига ҳар бири 15 минг тенге турадиган 7 та тўп совға қилди. Болаларнинг соғлом вояга етиши борасида қайғураётган оғаларимизга миннатдорчилик билдирамиз.


Finance.uz - Анқара 8 миллиардлик “салбий” қарзлардан воз кечишни сўради\nАнқара 8 миллиардлик “салбий” қарзлардан воз кечишни сўради\nБуларнинг асосий қисми қурилиш ва энергетика тармоғи учун ажратилган кредитлардир. Туркия мувофиқлаштирувчиси банкларга 46 миллиард лира (8,1 миллиард АҚШ доллари) лик қарзлардан йил охирига қадар воз кечиш ҳамда зарарларни қоплашга доир захирани ташкил этиш бўйича кўрсатма берди. Бу ҳақда “Вести.Экономика” хабар бермоқда.\nReuters агентлиги маълум қилишича, Анқара бу йўл билан ўтган йилдаги валюта инқирози асоратларини бартараф этишга кескин киришган.\nБиринчи навбатда, гап энг кўп зарар кўрган тармоқлар, яъни энергетика ва қурилишга ажратилган кредитлар ҳақида бормоқда. Бу эса банкларнинг умидсиз кредитлар коэффициенти 4,6 фоиздан 6,3 фоизга ўзгаришига олиб келиши мумкинлигини билдиради. Мамлакатда ўтган йили кузатилган валютали инқироз инфляция ва фоиз ставкасининг кескин ошишига, бу эса мамлакат иқтисодиётининг сустлашувига сабаб бўлди.\nЎтган йили турк лирасининг долларга нисбатан қиймати деярли 30 фоизга пасайди ва жорий йилда ҳам 7,8 фоизга арзонлашди. Иқтисодиётнинг тикланиши белгилари кўринаётган бўлса-да, асосан банклар томонидан амалга оширилаётган ҳаракатлар доирасида тахминан 20 миллиард долларлик умидсиз қарзлардан воз кечиш кўзда тутилган бўлишига қарамай, барча режалар рад этилди ёки кечиктирилди.\nМаълумотларга кўра, молия вазирлиги ушбу масалада кескин нуқтаи назарни илгари сурмоқда. BDDK ташкилоти қайд этишича, турк банклари сармояларининг етарлилик нисбати 50 та базис пунктга пасаяди. Банкларда жорий йил нақд пуллар ҳажми ўсган бўлиб, асосий ва иккиламчи сармоя 49 миллиард лирага кўпайди.\n“Ўтказилган тадқиқотга кўра, соҳа умумий ҳисобда ўзининг соғлом ва кучли таркибини сақлаб қолмоқда, сармоянинг доимий таркиби активлар сифатига боғланган таваккалчиликни бошқаришга қодир даражадалигича қолмоқда”, - дейилади баёнотда.\nБанкларни тартибга солиш ва назорат қилиш агентлиги аввалроқ башорат қилганидек, сўнгги йилларда ўсиб келаётган банк тармоғида кечиктирилган қарздорлик нисбати 2019 йил якунига бориб 6 фоизга етиши мумкин.


Латиф манзаралар « Ўзбекистон Халқ Ҳаракати\n16 October 2016 - 6:00\n23 саратон эртадан оқшома қадар Осиёйи усмоний ерларини чап тарафимизга олиб, бинафшаранг сув саҳросини поёнсиз мавжлари орасидан сузулармиз. Ҳар замон бир жазира ва баъзан балиқчи қайиқлариға учрармиз. Эрта бирлан тулуъ ила баробар икки қулочғача балиқларни бир-бири ила ўйнашгани ва бу ҳур ҳайвонларни ҳаракати шоён тамошадур.\nПарахўдимиз 24 июн Рўдус жазирасиға турди. Бир италён дўхтури одамларни муайяна учун, суруклаб* бирин-бирин олдидан ўткарди. Италён пулиси нардбонға турар ва ондан рухсатисиз бир киши жазираға оёқ босмас. Тураблис маҳорабаси вақтинда 12 жазирани Усмонлидан забт этиб эди, буларнинг биридур.\nИталённинг икки ҳарбий фўлодлик парахўди жазирани қўруқлаб турубдур. Парахўдға бир неча кафказлик черкас мусулмонлар ҳажи шарифға кетарлар. Русча ва черкасчадан бошқа тил билмайдурлар.\nРусча: «Сан насоромисан?»—деб сўрадим. У қадар оташин бўлдики, кўзлари ила мани ерди. Жавобиға: «Чаркас ҳамаси мусулмон, христиони йўқ, билмаюрмисан?»—деди. Сўнгра ман узр истадим.\n25-саратон Қибрис жазирасини ўтдук. Бу туркларники эди. Энди инглиз тасарруфиндадур. Икки кундур ҳам иссиғ, ҳамда туш вақти бир оз фўртана ўлур.\nИкки қариш узунликда пишакдек катта бир каламушни попур хизматчилари қувадурлар. Каламуш одамлар ва юклар устидан қочар, тутуб бўлмайдур. Қуватургон хизматчиларни адади кўпаиди. Ани ҳар тарафдан иҳота этдилар. Қаҳрамон каламуш охири йўл топиб, ип нардбондан юқори чиқди. Хизматчилар-да орқасидан чиқди. Қаламуш бошқа тарафдаги 20 газлик ип нардбондан тушуб, парахўд ичиға қочиб қутулди. Матрослар-да лабини ялаб қолди.\nБу кун 5-кундур, парахўдғамиз. Ҳар ким зериккан. Оқшом соат 11, Байрут соҳилиға етдук.\nБайрутни ҳар тарафи чароғон, эликтрик нурлари мазар жазб этар.\nПарахўдға ётдук. 26-июн эрта бирлан қайиқ ила чиқдук. Траблис муҳорабаси вақтида италёнлар ботургон бир турк парахўди шаҳардан юз қадам денгиз ичинда ҳануз ётар.\nБир соат тавқиф этдук. Оташ ароба ҳозирланди. Ўлтуруб Шоми шарифға жўнадук. Бир-икки кичик тунел ва тош кўфруклар остидан ўтуб, икки тарафи боғчалик ерлардан кечармиз. Ҳама ток, зайтун, анор, хурмо, анжир, патак анжир боғчаларидур.\nЭкинжойларға ҳар уч газға бир тут ниҳоли ўтқурулубдур. Ҳар йил бир-икки дафъа тутларни шохи ўрулуб, ипак қурти ва ё ҳайвонотға берилур экан. Барги аларға туъма* ва чўби ўтун бўлур. Тутни фақат танаси қолиб, экинға соя солмас. Мундай тут ва ости экин майдонлари ниҳоятда кўпдур, бўш ер йўқ. Боғлар темур йўлға у қадар яқинки, меваларни оташ ароба устида узмоқ мумкиндур.\nИккинчи мухаттадан Жабали Лубнон айалат* мумтозасиға кирармизки, бу ер насоро араб бир бек тасарруфиға бўлуб, Туркия ҳукуматиға тобеъдур. Халқи араб насородур. Бир оз мусулмон-да бор. Ҳамаси араб либосиндадур. Оташ ароба доимо баланд тоғларға эгри- бугри йўллардан чиқар. Темур йўлни ўртасинда яна соат чархидек дандоналик бир темур хати борки, вагонларни сахлайдур. Бутун Жабали Лубнон қишлоқ ва қасабалари хуш ҳаводур. Тоғларни тепа ва ямоч ва сойларинда ёйилган ва яхши ерларинда аъло сайфия* боғ ва уч-тўрт табақалик тош оврупойи иморатлар бино қилингандурки, Миср тарафиндан бойлар келиб, ёзни мунда ўткарарлар. Мева-да кўп.\n3 соат юруб, тоғ туннелларидаи ўтуб, Жабали Лубнон ҳудудидан чиқдук. Эмди Шом ерлариғамиз. Очиқ бир водий. Ҳар тарафи боғча ва экин ер, ҳар навъ мева ва чашма сувлари ниҳоятда кўп. Араб болалари мева сотарлар ва бизни Туркистондек меваси арзон, ери қизил кесакдек қизилдур. Салқин ва соф бир ҳаво ютармиз. Токларни аксари, балки ҳамаси лалми ва токларни бир-икки қулоч тана-зирнаги бўлуб, учидан шоха қўюлган, яъни токлар ерға ётган дарахтдекдур.\nБир икки мухатта бу кенг водийдан ўтуб, яна оқ ва қизил ранг тоғлар орасига кирдук. Тарафайн* баланд тоғлар, ўртасидан бир наҳр* оқар. Наҳрни икки тарафи муттасилан боғчалар, кўй ва қишлоқлар, беш-ўн мухатта бу латиф манзаралардан ўтармиз. Музлик сув чашмалари. Араб болалари чашмалардан тўғри сув олиб мусофирларға сунар. Биз-да бахшиш берармиз.\nШомга икки мухатта қолди. Шом сайфиялари ва кибор халқи учун қилинган жавлонгоҳ ва қаҳвахоналар умумий ва табиий боғчалар орасидан кетармиз.\nХулоса: баланд тоғларни ямочиндаги боғча ва ўртасиндаги шаффоф наҳрлар орасидан ўтуб, Шоми шариф шаҳрининг мухаттасиға етдук.\n«Ойна» ж.,1914 йил.\nСурукламоқ – тўпламоқ\nТуъма – таом, овқат\nЖабали Лубнон айалат – Лубнон тоғлик вилояти\nСайфия – экинзор, ёзги жой\nТарафайн – икки тараф\nНаҳр – дарё, оқар сув


Етти хазина ҳақида биласизми? » Ўзбекистон янгиликлари – Zamin.uz\nЕтти хазина ҳақида биласизми?\n14 март 2019, 23:00\nХалқимиз етти хазина деганда, сигир, товуқ, асалари, ипак қурти, обжувоз (мойжувоз), тегирмон ва ўрмонни назарда тутади. Бу бежиз эмас. Фикримиз тасдиғини биргина асалари мисолида кўрадиган бўлсак, унинг асали, заҳри, сути, прополиси, гулчанги минг дардга даво, мумидан эса саноатимизда кенг фойдаланилади. Пахта далаларидағўза гуллаган даврда бир миллиондан кўпроқ асалари оилаларини боқиш мумкин. Айни пайтда республикамизда 460 мингдан зиёд асалари оиласи мавжуд.\nИпак қурти эса пиллачиликда анча асқатади. Мазкур соҳа аграр тармоқнинг асосий йўналишларидан бири. Унинг маҳсулоти табиий ипак олиш манбаи бўлган ипак қурти пиллалари ҳисобланади. Жаҳон бозорида ипак маҳсулотларига бўлган талабнинг тобора ошиб бораётганлиги ўз навбатида, мамлакатимизда пилла етиштириш ҳажмларини босқичма-босқич ошириш ва сифатини янада яхшилашни тақозо этмоқда.\nРеспубликанинг табиий иқлим шароитида ҳар иккала соҳа турлари билан шуғулланиб, яхшигина даромад олиш учун серасал ўсимликларни кўпайтириш, асалари оиласини тезкор технология йўллари билан боқиш, ипакчиликда тутзорларни кўпайтириш, инкубаторий ва қуртхоналар учун биноларни танлаш, уларни иситишга оид қатор чора-тадбирлар амалга оширилмоқда. Жумладан, юртимизнинг барча ҳудудларида “Ипак қурти етти хазинанинг бири” ва “Асаларичилик сирлари” мавзуларида мастер-класслар ўтказиляпти.\nЎзбекистон ёшлар иттифоқи, Ўзбекистон ёш фермерлари Кенгаши ҳамда “Ўзбекистонасаларичилари” ва “Ўзбекипаксаноат” уюшмалари билан ҳамкорликда Урганч туман қишлоқ хўжалиги касб-ҳунар коллежида “Асаларичилик сирлари” бўйича маҳорат дарслари ташкил этилди.\nУнда ишсиз ёшларни касбга ўргатишга, улар ўртасида асаларичиликни кенг тарғиб этишга алоҳида эътибор қаратилди. Соҳанинг тажрибали мутахассислари маърузаларида асаларичиликда ветеринария хизмати, асаларилар ҳаёти ва уларда учрайдиганкасалликлар ҳамда хозирги кунда асалариларни парваришлашга қаратилган имкониятлар бўйича иштирокчилар билим ва кўникмаларини янада оширди.\nЎқув давомида Хоразм вилояти асаларичилик уюшмаси раҳбари Ориф Юнусов қатнашчиларни Хоразм вилояти асаларичилик уюшмасининг фаолияти, мактаб томонидан яратилаётган имкониятлар ва белгилаб берилган талаблар билан таништириб ўтди.\nҲаваскор ёшлар Хоразм асаллари қандай касалликларга даво бўлиши, 5 та асалари уяси парвариш қилиш қанча маблағ, вақт талаб қилиши ҳамда 1 йилда олинадиган даромад миқдори билан боғлиқ асосли маълумотларга эга бўлди.\nҚизғин савол-жавоблар ва мурожаатлар давомида Шукуржон Жуманиёзова асаларичилик фаолиятини йўлга қўйиш учун кредит олиш бўйича мурожаат қилди. Тўғри йўналтирилган ёш фермерга ўз ҳудудидаги банкдан 3 йилга 6 ой имтиёзли давр билан 8 % ли кредит ажратилиши мумкинлиги айтиб ўтилди.\nШунингдек, энг кам ойлик иш хақининг 150 баробари миқдорида кредит олувчилар учун кафил ҳам таъминот гарови ҳам талаб қилинмаслиги фақатгина махалла раиси ва сектор раҳбари томонидан кафиллик хати етарлилиги ёшлар учун айни муддао бўлди.\nАгро саёҳатда асаларилар уялари олдида амалий машғулотлар ўтказилиб, ишчи асалари, она асалари, эркак асаларилар ва асалариларнинг 40-45 кун яшаши хусусида фикр-мулоҳазалар юритилди.\nБугунги кунда асалларни қайта ишлаш бўйича Хоразм вилояти асаларичилик уюшмаси томонидан асални қайта ишловчиинновацион “Польша” технологияси хориждан Ўзбекистонга олиб келинган. Ёш фермерлар айни шу цехга ташриф буюришди. Ориф Юнусов мазкур уюшма сохага қизиқувчи ёшларга асаларичилик фаолияти бўйича кредит олишлари учун кўмаклашишини, устоз-шогирд анъаналарига мувофиқ хар бир ёш учун тажрибали мутахассис бириктириб, бир йил ичида “ёш асаларичи” мутахассисларни тайёрлашини алоҳида таъкидлади.\nБу каби семинарлар Қорақалпоғистон Республикасида ҳам давом этди. Амударё туманидаги “Эркин Расулов Асалчи” фермер хўжалигида “Асаларичилик сирлари” мавзусида кўргазмали маҳорат дарси бўлиб ўтди. Асал етиштириш усуллари, асаларини боқиш ва уларга жой танлаш бўйича тақдимотлар намойиш этилди.\nТадбир сўнггида 1 нафар Ўзбекистон ёшлар иттифоқи Амударё тумани Кенгаши кафиллиги асосида жазодан озод этилган ва 3 нафар ишсиз ёшлар, 2 нафар касб-хунар коллеж битирувчилари асаларичилик билан шуғулланиш истагини билдирди. Улар керакли тажриба оширишишлари учун “Эркин Расулов Асалчи” фермер хўжалигига бириктирилди.\nЯнгиликлар » Жамият » Етти хазина ҳақида биласизми?\n12:27 Пойгачилар “Ипак йўли” саҳроларини забт этишди (Видео)\n22:23 Ўзбекистон 1,4 миллион долларлик чой экспорт қилади\n12:44 Таиландда ипак қурти пилласидан ўқ ўтказмас камзул тайёрланди


Ёш болаларни масжидга олиб чиқишнинг ҳукми қандай? | Azon.uz - Ахборот-таҳлилий портал\n2376 10:46 18.09.2020\nКатталар ёш болаларни ўзи билан масжидга олиб чиқишнинг ҳукми нима?\nЁш болаларни масжидга олиб чиқишга шаръан монелик йўқ. Балки бу иш уларни намозга одатлантиришга ва масжиддаги иймоний муҳитдан баҳра олишларига сабаб бўлгани учун мустаҳаб амалдир. Фақат болалар ақлли-тамизли бўлиши керак. Шу билан бирга намозхонларга халақит бермасликни мулойимлик ва босиқлик билан тушунтириш лозим. Айримлар томонидан уларни жеркиб бериш мурғак қалбга жуда ёмон таъсир қилади. Бундан эҳтиёт бўлиш даркор. Аксинча боланинг қалбини масжидга муҳаббатли қилиш керак. Зеро, севимли Пайғамбаримиз соллаллоҳу алайҳи ва саллам Қиёмат куни Аршнинг соясида бўладиган етти тоифа ичида "Қалби масжидга боғлиқ киши"ни ҳам зикр қилганлар.\nУламолар ёш болани масжидга олиб бориш жоизлигига бир неча ҳадисни далил қиладилар. Жумладан, Абу Қатода розияллоҳу анҳу айтадилар: "Расулуллоҳ соллаллоҳу алайҳи ва саллам Умома бинти Зайнаб розияллоҳу анҳони кўтариб намоз ўқигандилар". Ҳофиз Ибн Ҳажар: "Бу ҳадисни болаларни масжидга киргизиш жоизлигига далил қилинади", дейдилар. (Фатҳул-Борий, 1/592).\nБурайда розияллоҳу анҳо айтадилар: "Пайғамбар соллаллоҳу алайҳи ва саллам хутба қилаётгандилар. Бир вақт Ҳасан ва Ҳусайн розияллоҳу анҳумолар келиб қолишди, улар қизил кўйлак кийиб олишганди. Икковлон юрар ва йиқилиб тушишарди. Расулуллоҳ соллаллоҳу алайҳи ва саллам минбардан тушдилар. Уларнинг бирини ўнг қўллари билан, бирларини эса чапи билан кўтариб олдилар. Сўнг минбарга кўтарилиб дедилар: "Аллоҳ: "Албатта молк-мулкларингиз ва фарзандларингиз синовдан бошқа нарса эмас", деган. Мен бу икки боланинг юриб, йиқилаётганини кўриб, сабр қилолмадим. Гапимни тўхтатиб, олдиларига бордим", дедилар. (Бешовлон, Ибн Ҳиббон ва Ҳокимлар ривоят қилишган).\nҚолаверса, мазҳабимиз фиқҳидаги жамоат сафлари тўғрисидаги мавзулар ҳам бунинг жоизлигини кўрсатади. Уларга кўра, биринчи эркаклар саф тортади, кейин ёш болалар ва кейин аёллар саф тортади.\nАйтганларимиз болаларнинг масжидга олиб чиқиш мақбул амал эканини билдиради.\nдин Саволим бор... Махсус Мубашшир Аҳмад


Исломда илмнинг ўрни » Ўзбекистон Мусулмонлар идораси Навоий вилоят вакиллиги расмий веб-сайти\nЎзбекистон Мусулмонлар идораси Навоий вилоят вакиллиги расмий веб-сайти » Мақолалар » Исломда илмнинг ўрни\n27-07-2021, 22:58 muslim Мақолалар 44\n... Aлбатта, Aллоҳдан бандалари орасидаги олим-билимдонлар қўрқур\n(фотиҳ сураси 28-оят)\nУшбу оятдан борасида айтилган тафсирлар қуйдагича Ибн Aббос розияллоҳу анҳумо: Aллоҳ таоло бу билан: "Қудратим, иззатим ва салтанатимни билган бандаларимгина мендан қўрқади", дейди " деганлар. Демак бундан кўриниб турадики илм олган, ўрганган киши кўп маълумотларга, тушунчага ега бўлиб, у ҳолатни, воқеликни бошқалардан кўра теранроқ англайди.\nМужоҳид ибн Шабий айтадилар:" Aллоҳ таолодан қўрқан кишигина олимдир". Илм ўрганган киши билганлари сабаб Aллоҳдан қўрқади, яъни ҳар бир ҳаракат, ҳар бир амалда билганлари туфайли еҳтиёткор ҳаракат қилади, оқибатини олган илми сабаб яхши англаб, идрок етади. Бу ҳолат еса уни олимлик даражасига олиб чиқади.\nБарча динлар ичида илк бор илмнинг инсон ҳаётидаги ўрнига аҳамият берган ва илмга кенг йўл очган дин - Ислом динидир .\nИслом - илм динидир. Инсониятга қиёматгача дастури амал булган Қуърони Каримнинг оятлари ҳам бунга яққол далил:\n(Алақ - 1)\nAлбатта ўз даврининг йетакчи илм-фан егалари бўлган боболаримиз, ҳозирги кунги кўпкина фанларнинг ривожланишига катта ҳисса қўшганлар. Уларнинг дини ислом бўлиб, исломий билим ва тарбияга ега бўлганлар. Бу билганлари еса уларга илм ғайрати ва шижоатини берган. Aлбатта биз ҳам исломда илм аҳамиятини, унинг ҳаёти зарурияти, исломда илмнинг тутган ўрнини билсак, аждодларимизга муносиб авлод бўла оламиз. Aгар инсон илм нури билан ўз йўлини ёритмаса, зулмат ва нодонлик кучасида қолади. Киши қалбининг нури илм, маърифат билан бақувват булади. Илмни егалаб олиш санъатдир. Илмдан ҳали ҳеч ким зарар кўрган емас, илло кўрмайди ҳам. Дунёда қандай ёвузлик содир бўлса нодонликдан келиб чиққан. Енг катта ҳалокат нодонликдир, инсоннийликни битирувчи ҳам нодонликдир! Динимизда ҳар битта аёл ва еркакка илм олиш фарз қилинган. Бундан кўриниб турибдики муҳтарама аёлларимиз илм олиши жудда ҳам аҳамиятли. Яхши таҳсил кўрган ва илм нури билан ҳулқини яхшилаган аёл ҳар йерда иззат топади. Илм-аёл учун зийнат. Aқлини нодонликдан қутқарган ҳар бир аёл номус, иззат аёллик қадрини тушуниб йетади. Aёлларнинг илмли бўлиши бу ўша оила фарзандларининг соғлом турмуш кечириши кафолатидир. Соғлом муҳитдан еса тарбияли ёшлар униб чиқади. Уларнинг олган тарбияси келажакда оладиган билмининг асос қисми яъни фундаменти ҳисобланади. Бундай фарзандларнинг олим бўлиш даражаси еса юқорироқ ҳисобланади.Қайси жойда илм, маърифат кучли бўлса, ўша йер бахт маскани ҳисобланади.\nМуқаддас динимизда илмнинг ва уламоларнинг ўрни беқиёс . Дунёнинг мувозанатда туришлиги ҳам Aллоҳнинг қалбига жойлаган, тақводор уламоларга боғлиқ, чунки олимларнинг илми мувозанати бузилса, олам бузилади.\nAли розияллоҳу анҳунинг табирлари билан айтадиган бўлсак, у зот шундай деган едилар:\n"Олим рўзадордан ҳам, намозларида қоим намозхон ва мужоҳиддан ҳам афзалроқдир".\nAлбатта олим кишида олган илми туфайли бу амалларнинг ҳаммаси мужассам бўлади. Олган илмини одамларга таратади, жамиатнинг ўсиши ва давлат ривожланишига катта ҳисса қўшади. Шу туфайли ҳам Aллоҳ назнида олим кишининг даражаси қуйидагилар даражасидан устун туради. Дарҳақиқат Aллоҳдан қўрқадиган, илмга хиёнат қилмайдиган уламоларимиз бор екан, бизлар тараққиёт ва фаровонлик сари одимлаб бораверамиз.\nKармана тумани Дўрман жоме масжиди имом хатиби: Икром Бобобеков\nКимки Қуръон ўқиса, у ҳеч қачон маҳзун бўлмайди\nКимки Қуръон ўқиса, у ҳеч қачон маҳзун бўлмайди ...\nФИТНА ҚАТЛ ЭТИШДАН ҲАМ ЁМОНРОҚДИР!\n“Aллоҳ ҳаром қилган жонни ўлдирманглар.” (Aнъом сураси 151 оят) ...\nОЛИМЛАР ОЛДИДАГИ ОДОБ\nАлбатта, олим Аллоҳнинг йўлида рўза тутган мужоҳид кабидир. Қачон бир олим ...\nТалаби илмга тўсиқ бўладиган омиллардан яна бири илмга амал қилмасликдир. Илмга ...


7 ёшли бола Youtube’да энг кўп пул топувчи блогерлар рўйхатида етакчилик қилмоқда – КУН УЗ\nГлавная / Жаҳон / 7 ёшли бола Youtube’да энг кўп пул топувчи блогерлар рўйхатида етакчилик қилмоқда\n7 ёшли бола Youtube’да энг кўп пул топувчи блогерлар рўйхатида етакчилик қилмоқда\nAnonymous 04.12.2018\tЖаҳон Comments Off on 7 ёшли бола Youtube’да энг кўп пул топувчи блогерлар рўйхатида етакчилик қилмоқда 28 Показы\nForbes журнали Youtube’да энг кўп пул топувчи блогерлар рейтингини тузди.\nРейтингга Райан исмли 7 ёшли бола етакчилик қилмоқда. У ота-онаси билан Ryan Toys Review каналини юритади. Улар бу каналда турли ўйинчоқларга видеошарҳларни жойлаштиришади. Ёш блогернинг каналига 17 млндан кўпроқ одам обуна бўлган. Блогернинг видеолари улар туфайли 26 млрд намойиш тўплаган. Канал оилага бир йил ичида 22 млн доллар келтирган.\n2-ўринни Жейк Пол исмли блогер эгаллади. 17 млндан кўпроқ киши унинг турли мусиқий ва комедик видеоларини мунтазам кузатиб боради. Унинг йиллик даромади 21 млн доллардан ошади.\n3-ўринга Dude Perfect жамоаси қўйилган. 5 дўст қўл остидаги турли буюмлардан фойдаланган ҳолда турли трюклар бажарган видеолари эвазига бир йилда 20 млн доллар ишлаб топишган. Уларнинг каналига 37 млн киши обуна бўлган.\n2017 йилда рўйхатга етакчилик қилган Дэниел Миддлтон жорий йилда 4-ўринга тушиб кетган. Британиялик геймер DanTDM каналини юритади ва у Minecraft ўйинига ихтисослашган, бироқ геймер унда бошқа видеоўйинлар шарҳини ҳам жойлаштиради. Унинг каналига 21 млн киши обуна бўлган, йиллик даромади эса 18 млн долларга етади.\n5-ўринни америкалик стилист, модел ва мусиқачи Жеффри Стар эгаллаган. Унинг каналига 11 млн киши обуна бўлган, йиллик даромади эса 18 млн долларни ташкил қилган.\nШунингдек, етакчи ўнталикка Markiplier, Vanoss Gaming, Jacksepticeye, PewDiePie ва Logan Paul каналлари ҳам киритилган.\nForbes рейтингни тузишда блогерларнинг 2017 йил 1 июнидан 2018 йил 1 июнигача олган даромадларини ҳисобга олган. Суммалар солиқ чегирилмаган ҳолда кўрсатилган.\nПред. Ўзбекистонда 11 ой давомида инфляция неча фоизни ташкил этгани маълум бўлди\nСледующая Ўзбекистонда илк бор велоспорт бўйича Осиё чемпионати ўтказилади\nМоскванинг Пресненский суди ИИв офицери Дмитрий Захарченкога пора олиш ва терговга қаршилик кўрсатиш иши бўйича …


Ўзбекистонга яна 90 минг доза «Спутник V» вакцинаси келтирилади — ССВ – Газета.uz\nЯқин кунларда «Спутник V» вакцинасининг 90 минг дозалик 2-компоненти яқин кунларда Ўзбекистонга келтирилиши кутилмоқда. Бир қатор олимлар «Спутник V» вакцинасининг биринчи ва иккинчи компонентлари билан эмланиш оралиғини 21 кундан 90 кунгача узайтириш мумкинлигини маълум қилишган.\nLotinchada 5 август 2021, 20:33 Коронавирус\nСоғлиқни сақлаш вазирлиги ижтимоий тармоқларда «Спутник V» вакцинасининг компонентлари етишмовчилиги кузатилаётгани ҳақидаги хабарларга жавоб берди.\nҚайд этилишича, шу кунга қадар Ўзбекистонга 370 минг доза «Спутник V» вакцинаси олиб келинган. Уларнинг 230 минг дозаси 1 — компонент, 140 минг дозаси 2-компонент ҳисобланади. 4 август ҳолатига кўра, 341 минг 260 доза «Спутник V» эмлаш жараёнларида қўлланилган бўлиб, 212 минг 818 нафар шахс вакцинанинг фақат биринчи дозасини олган. 128 минг 442 нафар фуқаро 2-дозани ҳам қабул қилиб, тўлиқ эмланган.\n«Маълум бўлмоқдаки, вакцинанинг ҳар иккала компонентлари миқдори тенглашиши учун Ўзбекистонга яна 90 минг доза вакцина келтирилиши керак. «Спутник V»нинг 90 минг дозалик 2-компоненти яқин кунларда Ўзбекистонга келтирилиши кутилмоқда», — дейилади ССВ хабарида.\n«Хулоса қилиш мумкинки, вакцинанинг компонентларини қабул қилиш оралиқ муддати узайиши ҳам унинг таъсир кучига монелик қила олмайди», — дейилади хабарда.\nЭслатиб ўтамиз, июль ойининг ўрталарида Ўзбекистонга Россиядан «Спутник V» вакцинасининг 70 минг дозалик 1-компоненти, 20 минг дозалик 2-компонентини етказиб берилган эди.\nШунингдек, Ўзбекистон «Спутник V» вакцинасини Россиядан сертификат олинганидан кейин ишлаб чиқаради. Jurabek Laboratories ишлаб чиқариш директорининг маълум қилишича, компания биринчи босқичда 2 млн доза «Спутник V» ва 10 млн доза хитой-ўзбек вакциналарини ишлаб чиқаришни режалаштирган.


Chiqqan qiz chig'iriqdan tashqarimi? Ota-onalarning oilaviy ziddiyatlarga aralashuvi haqida - Yoshlar.com\nChiqqan qiz chig'iriqdan tashqarimi? Ota-onalarning oilaviy ziddiyatlarga aralashuvi haqida\nФарзандингиз кўчадан йиғлаб келса, уни ранжитган беадабнинг таъзирини беришга шошиласиз. Улғайиб, бировнинг оиласига узатган қизингиз эшикдан кўз ёшларини оқизиб кириб келса-чи? Яна қилич-қалқонингизни кўтариб, ўз ҳақиқатингизни ҳимоя қилгани отланасизми? Ўйлаб кўринг: сиз энди ёш болани ҳимоя қилмаяпсиз, вояга етган, қилмишларию қарорлари устидан жавобгарликни ҳис эта оладиган кап-катта одамнинг тақдирига аралашаяпсиз. Бу эса улкан масъулият. Руҳшунос Шаҳноза ҲАЛИЛОВА билан уч тақдир мисолида ана шу масалага баҳо беришга ҳаракат қиламиз.\n«Ўз аравамни ўзим қандай тортай?..»\n— Кичиклигимдан ота-онамнинг чизган чизиғидан чиқмаганман. Турмуш қуриш масаласида ҳам уларнинг раъйига қарадим. Бир йигитни ёқтирардим, бироқ у ота-онамга маъқул келмади. Бошқа бировга фотиҳа қилишганди, аммо йигитнинг оиласи борлиги маълум бўлиб, тўй бузилди. Кейин онамнинг дугонасига келин бўлдим. Эрим билан яхши тил топишаётгандик. Бироқ онам ва қайнонам чиқишолмай қолишди. Шундан кейин қайнонам менга кун бермайдиган бўлди. Буни сезган онам «Сизга хўрлатиб қўядиган қизим йўқ», дея мени ота уйимга олиб кетди. Оилада онамнинг айтгани-айтган, шу сабабли дадам бунга қарши бир сўз деёлмади. Онам ва қайнонамнинг зиддиятлари сабаб оилам бузилди, бир ўғлим билан отамникида яшай бошладим. Лекин энди онамнинг кўзига мен ёмон кўриниб қолдим. «Қачонгача сенинг ташвишингни қиламан? Укангни уйлантиришим керак. Ё эрга тег, ё рўзғорингни бўлак қилиб, ўз аравангни ўзинг торт», деяпти. Мен онамни деб шу кўйга тушдим, энди еган бир бурда ноним ҳам оғирлик қилаяпти. Ўзи «эринг боқиб олади» деб ўқишга, касб-ҳунар эгаллашга қўймаганди. Энди бошимни қай деворга уришни билмаяпман...\nРайҳон, 24 ёш\nМутахассис фикри: — Инсон фарзанди 9 ой она вужудида яшагач, биологик жиҳатдан ундан ажралади. Афсуски, айрим ҳолларда бола туғилиб ҳам мустақил яшаб кетолмай, онага боғланиб қолади. Онангиз кучли аёл экан. Бундайларни ғарбда «темир хоним» дейишади. У киши атрофдагилар учун ҳам қарор қабул қилади, масъулиятни зиммасига олади. Бундай аёллар билан яшашнинг энг осон йўли — унга тобе бўлиш ва у кўрсатган йўлдан юриш. Сиз шу йўлни танлагансиз. Натижада намунали қиз бўлдингиз, аммо бахтли аёл эмас. Халқимизда «Ота-она тахт яратиши мумкин, лекин бахт яратиб бера олмайди», деган ҳикмат бор. Сизнинг вазиятингизда ҳам шундай бўлибди. Энди онангиз сизга қўпол тарзда бўлса ҳам «ўз билганингча яша», деяпти. Аслида аллақачон мустақил қарор қабул қиладиган ёшга етгансиз. Аммо бу реалликни қабул қилиш ўрнига маслаҳат берадиган, тўғри йўл кўрсатадиган онани энди ташқаридан излаяпсиз. Бироқ энди кичкина қизалоқ эмас, онасиз. Мустақил яшаб кета оладиган инсонни тарбиялаш учун онанинг ўзи мустақил ва кучли бўлиши керак. Касб-ҳунар эгаллашнинг эса кечи йўқ. Бахтсизлигингизда атрофдагиларни айблашни қўйинг, шахсий ҳаётингизга доир қарорларни ўзингиз қабул қилинг, бошқаларга бу ҳуқуқни берманг. Ўзингизга бахтсизлик ҳукмини ўқишга эса шошилманг. Ҳали бутун ҳаётингиз олдинда!\n«Ўзим пиширган ош…»\n— Баҳодир билан синфдош эдик. Мактабни битиргач, икки йил йўлимни пойлади, ниҳоят, кўнглимга йўл топди. Ота-онамнинг норозилигига қарамай, унга турмушга чиқдим. Лекин пешанамга севганим билан бахтли бўлиш ёзилмаган экан. Эримнинг оиласи ҳам никоҳимизга қарши эди. Тўйдан кейин аввало қайнонам, кейин қайнопаю қайнсингилларим, ҳатто овсиним ҳам менга қарши турли фитналар уюштириб, «уқувсиз келин», «ёмон бека», «эпсиз хотин»га чиқаришга уринишди. Камситишлардан безиб уйга борсам, онам, «Даданг билмасидан кета қол, қизим. Чидайсан, ўзинг пиширган ош», деб ҳайдагудек изимга қайтарди. Эримнинг қариндош-уруғлари эса «Сендан ота-онанг ҳам безор, ёнингни оладиган ҳеч ким йўқ», дея зуғумни кучайтиришмоқда. Наҳотки муҳаббат билан оила қурганим учун ота-онам мендан воз кечса?! Озгина мени қўллаб-қувватлашса, келин бўлиб тушган хонадонимдагилар ҳам шунга яраша муомала қилишарди...\nДилором, 19 ёш\nМутахассис фикри: — Инсон ҳаётида бундай инқироз онлари бекорга рўй бермайди. Уларнинг ҳар биридан хулоса чиқара билиш керак. Севганингизга турмушга чиққанингиз учун ўзингизни айбламанг. Шунда бошқалар ҳам сизни айбламайди. Эрингизнинг оиласи сизни аввал-бошидан қабул қилмаган ва ўз позициясини шу пайтгача сақлаб келмоқда. Шубҳасиз, сиз улардан ҳеч қачон яхши муносабат кутмагансиз, буни ҳатто тасаввур ҳам қила олмагансиз. Мана шу ерда хато бошланган. Чунки улардан ёмон муносабат кутиш орқали билиб-билмай ўзингизга нисбатан салбий туйғуларни уйғотгансиз. Улар эса сиз ёзган сценарийни ижро этишаяпти, холос. Энди позициянгизни ўзгартиришга ҳаракат қилинг. Айтинг-чи, атрофдагиларнинг сизга муносабати қандай бўлишини истардингиз? Уни хаёлан чизинг, ёзинг, тасаввур қилинг. Эътибор беринг, эрингизнинг оиласидаги аёллар турли фитналар уюштириш йўли билан сизни нимадан айиришаяпти? Севгиданми? Меҳрданми? Демак, уларнинг ўзига шу етишмаяпти. Сиз уларни айбламанг, аксинча, бахт тиланг. Уларга нисбатан етарлича меҳр-муҳаббат кўрсатилганида нақадар бахтли бўлишларини тасаввур қилинг. Уларга чиройли муомала қилиб, меҳр кўрсатинг. Эртанги кунингизни айнан сизнинг тасаввурларингиз яратади, уларнинг муносабати эмас. Севгингиз бир синовдан ўтибди, лекин иккинчисига бардош берармикан? Буни вақт эмас, сизнинг меҳр-муҳаббатингиз кўрсатади. Муҳаббатингизни фақат эрингиз эмас, унинг яқинлари билан ҳам баҳам кўринг, уларни ҳам қадрланг, ҳурмат қилинг. Эрингиз оиласини борича қабул қилишингиз унинг ўзини қабул қилишингиз, демакдир. Мукофот сифатида сиз нафақат оиланинг тўлақонли аъзоси, балки энг севимли келинига айланасиз.\nЭрка қизнинг қуйилиши\n— 20 ёшимда оила қурган бўлсам ҳам, ҳамон ота-онамнинг эркаси эдим. Аммо турмуш эркаликларни кўтармас экан. Оилавий ҳаётимнинг илк беш йили ниҳоятда оғир кечди. Кетма-кет икки фарзандли бўлганим учун тиббиёт институтида ўқишни давом эттиришни ўйлагим ҳам келмасди. Қайнота-қайнонам узоқ вилоятда, биз эса алоҳида уйда яшардик. Шундай шароитда ота-онамнинг ёрдами билан ўқишни тугатдим. Уй ишларига улгура олмаётганим учун эримдан кўп дакки эшитардим. Бир куни у «ҳаммаси жонга тегди», дея қишлоғига кетворди. Мен ҳам «ажрашаман» деб туриб олдим. Шунда дадам, «Қизим, ҳаётда ҳеч нима осонлик билан бўлмайди. Ажрашишинг мумкин. Ёшсан, чиройлисан, бошқа турмуш қуришинг ҳам эҳтимолдан холи эмас. Бироқ болаларинг бегона одамнинг қўлида ўсади. Вақти келса, уларнинг хархашаси ўзингга ёқмайди-ку! Бегона одам койиса, жазоласа, чидайсанми? Биринчи турмуш — барибир биринчи турмуш. Фарзандларингни ҳам ҳеч ким ўз отасичалик яхши кўрмайди. Қарор қабул қилишдан олдин уларни ва ўзингни нимадан маҳрум этаётганингни ўйла. Аммо биз ҳар қандай вазиятда ҳам сени қўллаймиз», деди. Бу гаплар менга қаттиқ таъсир қилди. Биринчи марта мағрур бошимни эгиб, эримга қўнғироқ қилдим ва кечирим сўрадим. Мана, 15 йилдирки, бахтли ҳаёт кечиряпмиз. Яхшиям ота-онам ўшанда мени катта хатодан асраб қолишган экан.\nРаъно, 35 ёш\nМутахассис фикри: — Бу вазиятда ота-она руҳшунос вазифасини бажарган ва вазиятга жуда тўғри баҳо берган. Фарзанди учун ўзи қарор қабул қилмаган, балки муаммонинг эҳтимолли ечим вариантларини таклиф қилган. Натижада қабул қилинган қарор устидан қиз масъулиятни ўз зиммасига ола билди ва ҳаётини тўғри йўлга қўйди. Бунда ота-онанинг биринчи вазифаси — фарзандини эшитиш. Айрим ҳолларда шунчаки кўнгилни бўшатиб олиш ҳам кишидаги руҳий зўриқишни йўқотиб, тўғри қарор қабул қилишга ёрдам беради. Ота-она ёш оила ишларига аралашавермай, шунчаки фарзандларини руҳан қўллаб-қувватлаш орқали ҳам уларнинг бахтини сақлаб қолиши мумкин. Фақат вазият жиддий тус олгандагина бевосита аралашув зарурати туғилади.\nТўғри, ота-она фарзандига ёмонликни раво кўрмайди. Бироқ истамаган ҳолда ҳам хато қилиш мумкин. Фарзандлар ўзи қилган хатонинг аччиқ мевасини тотганлари баробарида сабоқ ҳам оладилар. Яхшиси, уларга шу имкониятни берган маъқулмикан… Нима дедингиз?


Тошкентлик уй бекаси Барнохон опа Озодлик билан суҳбатда мол гўштининг нархи сўнгги 10-15 кун ичида ошганини айтди.\n- Лаҳм мол гўшнинг килосини 33 минг сўм деяпти. Мол гўштининг дўкон ва супермаркетлардаги нархи шунақа. Бозорда нарх 27 ёки 28 минг сўмдир. Бирибир қимматда, дейди Барнохон опа.\nПойтахтдаги “Макро” супермаркетларидан бирининг ўзини таништирмаган ходими Озодлик билан суҳбатда мол гўштининг шу кундаги нархи ҳақида буларни айтди.\n- Гўштнинг ҳар-хил томонлари бор. Шунинг учун бир кило гўшт 25 мингдан 39 минг сўмгача сотиляпти, дейди “Макро” ходими.\nОзодлик боғланган “Корзинка” супермаркетининг ходимларидан бири бир кило мол гўшти 25 мингдан 41 минг сўмгача бўлган нархда сотилаётганини айтди.\n- Грудинка бор, 25990 сўм. Мол гўштининг энг қиммат жойи 40 990 сўмгача, деди “Корзинка” супермаркети ходими.\nМол гўшти нархи нимага ошган, деган саволга иккала дўкон ходими улгуржи савдода нарх ошган бўлса, дўконда ҳам нарх ўз-ўзидан ошишини урғулади.\nЁз чилласида гўшт нархи ошади\nТошкентлик уй бекаси Маҳбуба опа ёз чилласида гўшт нархининг ошиши ҳар йили кузатиладиган ҳолат эканини айтди.\n- Олдингига нисбатан гўшт нархи ошган. Ҳозир кун иссиқ бўлгани сабабли мол камроқ сўйилади. Бозорда гўшт туриб қолса, тез айнаб қолади. Шунинг учун ҳар йили чиллада гўшт озгина тортилади. Кўпчилик хўл мева ейди. Рўза пайтида ҳам гўшт кўп кетмайди, дейди Маҳбуба опа.\nХайит байрами арафасида шакар бемалол\nГўшт қимматлашидан олдин Ўзбекистон бўйлаб шакарнинг нархи ошиб кетди.\nСупермаркетларда 2800 сўмдан арзон шакар олиш учун ўнлаб одам навбатда тургани акс этган фотосуратлар Озодликка етиб келди. Айрим вилоятлар бозорларида бир кило шакар 8000 сўмгача сотилди.\nШакар маҳсулоти бозорида барқарорликни таъминлаш, юзага келган вазиятни юмшатиш ва истеъмолчилар ўртасида шов-шувларга барҳам бериш мақсадида Вазирлар Маҳкамаси чакана савдо дўконларида сотилаётган бир килограмм шакарнинг максимал нархи учун 3 минг 200 сўмдан ошмаслигини белгилаб қўйди.\nБарнохон опа ҳозир пойтахт дўконлари ва бозорларида озиқ-овқат маҳсулотлари нархи турғун эканини шакар нақд пул ва пластик картага бир хил нархда сотилаётганини айтди.\n- Дўконларда ҳеч қанақа камчилик йўқ. Ҳозир ҳамма ёқ тўлиб-тошиб Хайит байрами арафасида ҳамма нарса жойида. Фақат гўштла озгина қиммат бўлиб кетди демасак. Шакар ҳамма жойда бемалол бўлиб қолди. Ҳаммаёқда бир хил нарх. 3200 сўм. Ҳукумат қарор чиқарган экан. Нақд пулга ҳам пластикка ҳам шу нарх. Навбат йўқ. Ҳамма ёқда бемалол бўлиб қолди болам, дейди тошкентлик уй бекаси Барнохон опа.


Соғлиқни сақлаш вазири: Туғруқхоналарда прописка талаб қилиш ноқонуний\n02:13 / 03.08.2015 7201\nБаъзан Тошкентда доимий рўйхатда турмаган ҳомиладор аёлларни йўлланмасизх туғруқхонага қабул қилишмайди, деган фикрлар айтилади. Ушбу саволга Миллий матбуот марказида бўлиб ўтган матбуот анжуманида Ўзбекистон соғлиқни сақлаш вазири Анвар Алимов жавоб берди.\n“Амалдаги қонунчиликка асосан, республикамизнинг ҳар бир фуқароси малакали тиббий хизмат олиш учун исталган шифокорни, тиббиёт муассасини танлаш ҳуқуқига эга, – унинг сўзларини келтиради “Оила даврасида” нашри. – Уни бу ҳуқуқдан маҳрум этишга ҳеч кимнинг ҳаққи йўқ. Пойтахтдаги ҳеч бир туғруқ комплекси маъмурияти бўлғуси онани, у қаердан бўлишидан қатъий назар, қабул қилмасликка ҳақли эмас. Шундай ҳолат юз берганда вазирликнинг тегишли ишонч телефонига (0371 2394795) ҳам мурожаат этиш мумкин”.


Россиялик миллиардер ўғлининг тўйини катта дабдаба билан ўтказди(Фото) Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Россиялик миллиардер ўғлининг тўйини катта дабдаба билан ўтказди(Фото) 15:50, 08 июнь 2016\tЖамоатчилик Михаил Гуцериевнинг ўғлига қилган дабдабали тўйдан ҳали ўзига келмай туриб, муҳокама учун янги мавзу топилди, деб хабар берди “Сosmo.ru” нашри.\nМоскванинг “Сафиса” ресторанида ўтказилган тўйга фавқулодда катта миқдордаги маблағ сарфланди. “Ташир” гуруҳлари компанияси президенти, миллиардер Самвел Карапетян ўғли, 23 ёшли Саркисни, грузиялик Саломея исмли қизга уйлантирди. Тўйга 500 нафар меҳмон, шу жумладан Россиянинг машҳур шоу-бизнес вакиллари ҳам ташриф буюрди. Тўй ўзининг дабдабаси, ҳашамдорлиги билан ҳаммани ҳайратга солди. Тўйхона табиий гуллар, дастурхон эса улкан тортлар билан безатилди. Ресторан эртакмонанд ўрмон шаклига келтирилиб, оппоқ гуллар билан ясатилган. Тўйда Алла Пугачёва, Григорий Лепс, Вера Брежнева ва Maroon 5 гуруҳи вакили Адам Левинлар қўшиқ айтган.


Рустам Иноятов Ўзбекистон теннис федерацияси раиси лавозимини тарк этди\nЎзбекистон теннис федерациясига янги раҳбар сайланди. Узоқ йиллар бу лавозимни эгаллаб келган 75 ёшли Рустам Иноятов ўрнида эндиликда Алишер Мирсоатов фаолият олиб боради.\n6 март куни Ўзбекистон Миллий олимпия қўмитасида Ўзбекистон теннис федерациясининг навбатдан ташқари ҳисобот-сайлов конференцияси бўлиб ўтди. Унда федерацияга янги раҳбар сайлаш кун тартибидаги асосий масала эди, деб хабар бермоқда МОҚ ахборот хизмати.\n«Конференцияни Ўзбекистон теннис федерацияси бош котиби, Осиё теннис федерацияси вице-президенти Ирода Тўлаганова олиб борди ва дастлаб федерация фаолиятидаги янгиликлар, ютуқ ва камчиликлар ҳақида ҳисоботни ўқиб эшиттирди.\nШундан сўнг федерациянинг янги раҳбарлигига Ўзбекистон Ташқи иқтисодий фаолият Миллий банки бошқарув раиси Алишер Кудратуллаевич Мирсоатов номзоди илгари сурилди.\nКонференция иштирокчилари номзодни бир овоздан маъқуллашди ва Алишер Мирсоатов Ўзбекистон теннис федерациясининг янги раиси деб эълон қилинди», – дейилади расмий хабарда.\nШундан сўнг сўзга чиққан МОҚ президенти Рустам Шоабдураҳмонов ва Ўзбекистон спорт фахрийлари кенгаши раиси Комилжон Худойберганов номзод ҳақида ўз фикрларини билдириб, янги раҳбарнинг фаолиятида омад тилаган.\n«Федерацияни узоқ йиллар давомида бошқариб келган Рустам Иноятовга ҳам алоҳида миннатдорчилик изҳор этаман. Айнан шу кишининг бошқарувида теннис федерациясида иш дарҳақиқат профессионал тарзда йўлга қўйилди», – деган Рустам Шоабдураҳмонов.\nУ Рустам Расулевични федерациянинг фахрий президенти этиб сайлаш таклифини киритган ва таклиф конференция иштирокчилари томонидан бир овоздан маъқулланган.\nМаълумот учун, Рустам Иноятов 1999 йилдан буён Ўзбекистон теннис федерацияси раиси эди. 2018-2019 йилларда сенатор сифатида ҳам фаолият олиб борган Иноятов айни пайтда Ўзбекистон Президентининг ислоҳотларни ҳуқуқий таъминлаш ва ҳуқуқни муҳофаза қилиш фаолиятини мувофиқлаштириш масалалари бўйича маслаҳатчиси саналади.\nФедерациянинг янги раиси Алишер Мирсоатов аввалги раҳбарият профессионал иш олиб борганини таъкидлаган.\n«Теннис менинг энг севимли спорт турларимдан бири. Аввалги раҳбарият профессионал иш олиб борди. Энди мендан 2-3 баробар самарали ишлаш талаб этилади. Бу жамоа билан бор куч-ғайратимни бериб ишлашга ваъда бераман» – дея Алишер Мирсоатовдан иқтибос келтирилган хабарда.\nШунинг билан Ўзбекистон теннис федерациясининг навбатдан ташқари ҳисобот-сайлов конференцияси ўз ишини якунлади.\n22:52 / 15.11.2021


Тошкентда сохта ички ишлар ходими «Ишни тинчитаман» деб 1500 доллар сўради » Ўзбекистон янгиликлари – Zamin.uz\n14 май, 12:30 1 002 Жамият\nФуқарони психотроп восита харид қилганликда айблаб, уни қамоққа олиш билан қўрқитган сохта ички ишлар ходими ушланди. Бу ҳақда Тошкент шаҳар ИИББ матбуот хизмати хабар берди.\nИчки ишлар органларига 28 ёшли Рузмат А. мурожаат қилиб, 8 май куни тахминан соат 21.00 да дорихонадан чиқаётганида унинг ёнига икки нафар ёш йигитлар келиб, улардан бири ўзини ички ишлар ходими деб таништириб гувоҳномасини кўрсатганини маълум қилган. Кейин аниқланишича, гувоҳнома қалбаки бўлган.\nРузмат А.ни психотроп воситани харид қилганликда айблаб уни қамоққа олиш билан қўрқитган, ўзини Мирали деб таништирган номаълум шахс Рузматдан «ишни тинчитиш» учун 1500 АҚШ доллари талаб қилган. Рузмат А.унга 500 АҚШ доллари берган.\nТезкор тадбирлар натижасида ушбу жиноятни содир этганликда гумонланувчи тариқасида ИИББ ходимлари томонидан вақтинчалик ишсиз Мирали Т. қўлга олинди. Ушбу факт бўйича Ўзбекистон Республикаси Бош прокуратурасининг Иқтисодий жиноятларга қарши курашиш департаменти томонидан Ўзбекистон Республикаси Жиноят кодексининг 165-моддаси 2-қисми («Товламачилик») бўйича жиноий иш қўзғатилди. Ҳозирги вақтда Мирзо-Улуғбек тумани ИИО ФМБ тергов ишларини олиб бормоқда.\nЎзбекистон Ашхобод шаҳрида Афғонистон бўйича ўтказиладиган конференцияга таклиф этилди 17 июн, 14:40\nЗокир Алматов ҳукумат ишига қайтарилди 20 дек, 16:39\nЎзбекистоннинг энг яхши терговчилари аниқланди 21 май, 17:09